Lem olem dhisa ye riya acara pestana kabinan se bede neng dhisa. Misalla e daerah dhisa se bannya' reng Madurana bhakal bede settong acara nyebhutaghi pesse se eghibe ben oreng se e undang acara kabinanna. Sampe' esebbhutaghi dari sapa ben pessena saberempa ye ebacaaghi. Ariya adhat se aslina masossah ka oreng. Misalla A ngamplop pesse ka kabinan B saraja 30 ebu, mun A se akabin ye B kodhu aberri' ka A saraja 30 ebu kiya. Kan mekkerra repot. Mun pas teppa' tade' pessena, sampe' e daerah tertentu ye e soradhi kodhu mabeli amploppa jeriya. Mun ta' epabeli bisa dhaddhi caca ka tatanggha.


Agebey ajem krispi nekah semmo mlarat, polanah mon sala ressep bik takaran tepong kolek'en ajem riyah pas lok bisa awet geringah. Benyyak oreng se sereng ngeremagih caranah agebey ajem krispi neng youtube otabe resep se bedeh neng internet otabe majalah ben koran. Nyatanah se agebey kolek'en ajem riyah bisa krispi apa enjek mon ngangghuy tepong maizena. Tepong maizena dibik riyah tepong se egebey deri sarepatenah jhegung se ealosseh. Mon e adonan tepong ajem eberrik tepong maizena riyah, degghik kolek'en ajem bisa krispi gering sepadenah ajem krispi neng berung. Tapeh, mon lok ngangghuy tepong maizena, keng hanya tepong terigu atau serbaguna biasa degghik kolek'en ajem lok bisa krispi apapole mon mareh kenneng angen.


Sapa se gi` enga` ka main salon-salonan se e laptop? Ariya termasuk mainan se paleng engko` sennengnge. Sateya riya mun nganggur ye gi` ampo a unggah pas amain, ye mun pas bakto kosong. Mompong gi` bujang ye nikmate sapuassa. Mainan riya leburra pas engko` olle dari tang kanca bakto kuliah. Mun jhamanna engko`, engko` bhuru tao pas kuliah panengnga lambe` kan jarang se endi` laptop jhaman 2011. Engko` endi` la ye ce` sennengnga, pas e esse`e mainan salon-salonan se judulla "Salon Sally", amain saare bhanteng ta` ambu sampe` ban aban dari lagghu pas tade` kegiatan kampus. Sampe` balapan kiya bi` tang kanca sakamar kossa engko`. Lebur pokokna mun enga` jhaman lambe`.


Butet areya lagghu se bada neng Provinsi Sumatera Utara. Dari bannya’ tolesan, bannya’ oreng tada’ tao sapa se noles lagghu jiya. Mon dari essena, lagghu reya egharap pareppa’en bada perrang alaban reng lowar se aganggu tana Sumatera Utara. Essena sen-pessen ka na’-kana’ bine’ se adantos eppa’en atokar. Butet areya lakar sebbhudhanna na’-kana’ bine’ dalem bhasa Batak. Dhing ekeba nyanyi bi’ reng Batak asli se andi’ sowara tegghi, lagghu Butet areya ekeding seddhi ban pessenna rowa dapa’ ka dalem ate. Lakar bannya’ se dhaddhi korban dhingla bada perrang neng dhisana dhibi’. Bada se bhuto eghinaghi ban bada se bhuto edatengnge pole. Mangkana lagghu jiya eghabay cora’ bada pangarep se epada’a ka ana’ bine’en se bada neng taneyanna romana.


Jhuko' (jhuko' taber otabeh jhuko' tase') sala sittung somber protein ghebey bheden kita. Gizi se badha e delem jhuko' cokop bhegus polanah badha kandungan omega 3 se abentoh kacerdasen otek.Ngakan jhuko' bisa nyegge kabutaan ka nak-kanak polanah ngandung vitamin A. Salaen jiyah, Jhuko' badha kandungan B12 se agunah ghebey pembentuken sel dhere mera, alindungi jantung, ben karosaken saraf. Deri pernyataan sabelumah, jhuko' riyah bisah deddih solusi ghebey permasalahan gizi e Indonesia polan jiyah bennya' gizi se penting ghebey kasehaten ben kecerdasnah anak. Deddih sebagai oreng Indonesia se bennya' ngasel aghi jhuko', majuh areng-bhereng ngakan jhuko' ghebey kasehaten ben kesejahteraan kita kabbhi.


Kake perna ajhelling pesse ebuwan se segghut etegghu’ kake? Arowa bada ghambhar oreng se negghu’ bhirang. La Bhirang jiya nyatana andi’en oreng Maluku. Bhirang asalla dari Maluku. Nyama oreng se negghu’ bhirang rowa, Thomas Matulessy. Pahlawan nasional jiya ngeba Bhirang se aghambaraghi labanna kaangghuy oreng se aganggu neng jhaman lamba’. Gharapanna todi’en reya jan lebar neng bagiyan konco’ attassa. Dhing bagiyan babana arowa abak kene’ dari konco’ attassa. Mon neng Madhura bhirang reya ekaghabay ngerra’ nyeor otaba natta’ nyeor. Bada keya bhirang se eyangghuy natta’ es balok otaba es se gharapanna kotak. Keng kake mon andi’ bhirang ya ta’ langkong jha’ ghabay en-maenan. Todi’en jiya polana tajhem dhingla eyangghuy sakale. Nyaman keya lakar dhing ghabay natta’ dhaghing. Keng jha’ epanatta’aghi dhaghing manossana. Haha tako’ mate.


Mon kita sebagai seoreng konsumen, selaen deri dimmah bhereng asallah, hedeh mesteh terro se bhagus. Lambek pola kita ragu bik produk UMKM polanah finishing-ah ghilok oke. Tapeh mon setiah, UMKM Indonesia le naek kelas, le kebhukteh lok kala berkualitas, lok kala kreatif, ben tentonah jelas lebbi Indonesia sarah. Poin tambaan ghebey engkok pribadi, pola marghenah engkok ngerassah nyaman teppak ngebhentoen cah kancah pelaku usaha, utamanah mon asallah deri tang kampong dhibik. Engkok toman melleh korseh rotan deri kampung e ghibeh dek roma neng kottah polanah ngerassah bhunga teppak tojuk neng dieh, gheressah kadik bedeh tang bapak. Mangkanah ayo melleh bhereng neng UMKM kampongah hedeh!


Kagiadhen e Bhakto loang bisannah manabi kulah orientasi nah kodhu se ngasellaghin ka pesse, lakar la semmoh badha politiggeh ongghu tretan. Biasannah nekah manabi oreng, ghi amaen hp, scrol Instagram, atiktogen, otabah kalakoan se Lok parlo ban kalakoan Matta ruah se bisa marosak kaoshi'en neng adha'eng ban Lok mekker lanjheng. Manabi kulah, ghi langsong ngebey planing kadhinapah KA adha'eng ban terro kadhinapah salanjuddeh. Adhabu soal Bhakto loang, neka kasempadhan bhagi panjennengan sadhaja ghabay magerrak pekkeran sopaja lebbhi maju. Kaula ngarebbeh sadhajana tab tretan kulah nekah, apah Bein se elakone e arebbeh bisa ghaduwan manfaat tor barokah. Hal jariya bisa Madaddhi pribadi se lebbi sae kaadha'eng.


Terro metoronah berek eng beden polanah gheressah cek berek-eng beden. Selaen kodhu pebenyak gerak otabeh olah raga, kodhu kiyah ngakan kakanan sesehat. Biasanah oreng paleng melarat mun e soro korangin ngakan jejen otabeh nyemil. Polanah la ketomanan ajejen. Mun terro terossah ngemil tape terro korossah bedeh cara ghempangah. Cara epon ngakak cemilan sesehat engak salad bue. Salad bue nikah cem-macemmah bue se e rak-kerak pas e berrik saos neng eattassah. Saos neng salad jiah biasanah eberrik mayones sopajeh lebih nyaman mun e kakan. Mun bisa ngakan buenah selokal beih, selaen arghenah lebi mude ben bisa nolong dek ka petani bue. Toreh ejejen bue bhein, selaen nyaman ben sehat ke beden.


Alako e kantoran riya ye biasana la e tantoaghi jhamma, molae jham 8 lagghu sampe' jham 4 sore. Pokokna ye 8 jham saare. Mun akhir pekan ruwa sabto-minggu bajana preian. Kadhang ye bede se sampe' alembur ka malem. Pas mun alako kantor riya ye narema gajina cem macem, bede se mingguan otabe bulanan. Bede kiya se sabto-minggu pagghun alako, misalla e layanan kesehatan enga' rumah sake', mun tenaga medis ruwa bede jham ghantena. Panengnga ye nyamana reng sake' otabe se berhubungan ben kesehatan kan ta' etemmu baktona, ampo dak mendadak bede bhai pasien. Mun alako e kantoran biasana angghuy kalambhi paleng enje' ye rapi otabe seragam dhibi'.


Bede kennengan wisata laen se jarang oreng Indonesia ben tores tao, ye ruwa Pantai Pelabuhan Jangkar. Oreng taona tase` riya pera` e kaghebey pelabuhan panyebrangan malolo, tape saongghuna e bagiyan temorra ampo e ghebey kennengan ngalencer bhan minggu sore. ye paleng rammi maksoddhe, ta` pera` minggu sore se rami, bhan sore ye rammi kiya. Bannya` oreng se ajhualan kakanan ben nginuman. Salaenna ruwa mun lagghu tertentu biasana ampo e angghuy latianna marinir. Ka Pantai Jangkar ruwa gratis, kecuali mun are minggu pera` majer karcis parkir motor Rp 2.000,00.  Nyaman kan, bisa ka Pelabuhan, bisa ngalencer pas gratis, bisa melle jhuko` kiya paningnga semma` ka kennenganna palelangan jhuko` pas kennenganna marinir kiya, inshaAllah aman.


Sateap Bhakto preien Dateng, ampon kami sakaloargha sibuk nyareh destinasi se bisa e padaddhi jhalan dhalem rangka libur areng sareng kaloarga tercinta. Ghi nyamannah manabi preien sareng kaloarga neka, kita Lok parlo kobater ban Lok parlo e telfon sareng Roma, amargha la ampon aman manabi sareng kaloarga jariya. Daddhinna speyan cokop tojuk manes ban nekmadhin kabersamaannah sareng kaloarga tercinta. Akompol sareng kaloarga manorot kaula se ghaduwan kasibugen semangken, daddhi momen se langka ban larang regghannah. Amargha kaula jarang akompol karena kasibugen bhi' dhibi'edeng sareng tretan. Sateap oreng paste ngarassaen kadhinapah jue sareng kaloarga, ban pas san atemmoh deddih momen se langka tor berkesan neng atennah bhi' dhibi' edeng.


Neng attas le mareh e sebbhut jhek neng TV tabung bedeh fosfor, ghebey se ghilok taoh apah jiah fosfor. Fosfor jiah zat se nunjukaghi fenomena peredaran, zat riah mancaraghi cahaya teppak e kenneng beberempah jenis energi radiasi. Istilah riah e angghuy bisa ghebey zat fluoresen otabeh apendar se bedeh sinarrah neng paparan ultraviolet otabeh cahaya tampak, ben zat katodoluminesen se odik teppak e kennengen berkas elektron (sinar katoda) delem tabung sinar katoda. Lambek seghilok eng TV tabung andik ghember se abernah, TV tabung dek adek eng keng andik bernah celleng bik pote tok. Arapah mek bisa deiyyeh? Dheddhih TV tabung dek adek eng keng ngangghuy sittong fosfor bernah tok mangkanah lok heran mon ghember se e haselaghi keng arobeh celleng bik pote otabeh monokrom.


Kalaban nanjhak neka daddhi olahraga se paleng bahaya ban kodhu ghaduwan mental se koat ngadepphin rintangan se badha neng alam, panjennengan kodhu bisa tengale pan saponapan saran dhari oreng laen tarotamanah se lebbhi ghaduwan pengalaman. Manabi sampeyan ghi' pertama kalennah nanjhak ghi kodhuna bisa oneng sapah bein senior sampeyan se bisa e ajhek kaloar neka ban sampeyan kodhu badha penmping jughansa rang orangan neka 3-5 oreng ghi tak anapah. Manbi wak duwak an taakok eng korang melanah jareya kodhuna bisa a jhalan lebbhi dhari 2 oreng takok bedhe pa apah. San lastareh dha' neka sampeyan kodhu amet ghellun ka reng seppona ghe moghe mangkat ban molenah slamet.


Engko` endi` kanca se ajhualan ciput alias dalemmanna kodung. Awalla jeriya ta` ende` ajhualan, panengnga jeriya ta` bakat jhualan ca`na, tape ye nyamana la jhalanna, dari ta` bisa ma` ye bede jhalan paju tong settong. Jeriya molae ajhual lebat sosial media ben aplikasi jhualan. Sokkorra jeriya tambeh are, tambeh paju ben bannya` se mesen. Sangar la jeriya, sampe` sateya kancana engko` endi` pegawai katello etambeh etolongi ben lakena, dhaddhi empa` oreng. Sampe` jeriya la endi` mobil duwe` taoon se sabellunna. Ollena dari jhualan e internet. Raja rajhekkena jeriya, pas pole orengnga loman ben ta` sombong. Mun la jhalanna ye bhakal bede bhai maseh sara, paste sukses.


Kottah Sorbhaja neng Jhebeh Temor andik wisata hutan mangrove otabeh hutan bakau. Sala sittong se bennyak e detengin wisatawan ajiah Ekowisata Mangrove Wonorejo se bedeh neng Jhelen Raya Wonorejo no. 1, Rungkut, Sorbhaja. Hutan mangrove riah ajiah kawasan konservasi alam ghebey nyegghe abrasi neng wilayah temor kottah Sorbhaja. Sesuai bik konsep ekowisata, destinasi riah ngegabungaghi wisata rekreasi ben edukasi. Wilayah wisata riah bedeh duwek kawasan utama, ajiah lintasan jogging ben hutan mangrove.Ghebey masok lintasen jogging, pengunjung lok e pentah biaya masok alias gratis. Keng neng wilayah ajiah pengunjung ghilok bisa ngerassaen hutan mangrove. Male bisa ajelajah dek hutan mangrove, pengunjung kodhu nyebhreng songai ngangghuy peraoh dek lokasi.


Usaha dari bengko riya salah settong dari acemma usaha. Bisa aropa apa bhai ca'na orengnga se ende' jhualana'a. Ye bisa paracangan, es batu, macemma es, ghu' ghangghu', toko online, ben laenna. Pokokna jhualanna riya ta' ma emok oreng nyare kennengan. Bisa ngabes peluang ben kondisi, ye bhakal e minate oreng. Usaha bengkoan riya nyamanna ye ta' tager tatangghe jhauh nyare apa-apa kaluwar bengko. Semmak ben pera' ajhalan soko la bisa melle apa-apa se ebhutohaghi. Bannya' kiya ollena. Tergantung se melle ben apa bharangnga se e jhual bisa masenneng oreng apa enje'. Ye mun oreng sennengnga tengghi, bhakal melle ros terrosan. Dhaddhi termasuk ka kabhutoanna kiya se kodhu e penuhi.


Catur ariyah enmaenan se elakone ben duek oreng neng papan tak-kotak se bedeh bernah pote ben celleng. Catur riyah masok dek olahraga, polanah mon amain catur riyah kodhu mekker, bennyak oreng sereng maen catur mon bektoh kosong. Caranah main caur riyah atur gelluh papan ben bidak caturrah. Slanjuttah nyareh taoh jhelennah bidak catur ben ajerrih gelluh. Slanjuttah pahami gellun aturan cara main catur riyah akadih, mon amaen catur riyah kodhu gentian ben seng ajhelen gelluen seng bidak berna pote, bidak lok olle ngelebeti kotak se mareh bedeh bidak lainnah kecuali bidak jheren. Slanjuttah gunaaghi kabbhi bidak catur ben sereng main gebey ajer caranag nyusun strategi makle menang.


Lok toman ngangghuy laptop namong e pakon soro ngangghuy laptop lakaran lok ghampang. Melanah bannyak sarah hal se kodhu e siap aghin sopajha sampeyan oneng carannah ngarabedhin laptop paneka. Pan saponapan oreng tantonah lakaran lok paham manabi lok biasa ngangghuy. Kalabhan segghut marosak ghi bannyak manabi oreng kadhi' jareya. Lantaran hal neka pastena bannyak sarah oreng se dhan badhan ka laptop seban lok oneng carah ngarabedhinnah. Sampeyan manabi nge cas laptop neka bhen bisa ghi jha' sambih angghuymale teppak nge cas alirannah neka maksimal ban dhepa'. Saenggha hal jareya tantonnah mangaro aghin ka kualitassah latop paneka sopajha lok ceppet rosak bateraiiyah.


Jar-kalenjar rassana sakabbhinna oreng senneng tape mon engko' olle malai, lebbi bhaghus jar-kalenjar ka Kennengngan se andi' alam endha otaba se karabat. bannya' setiya e Madhura kennengngan Jar-kalenjar se bhaghus tape bakto etekghu' otaba esombhang Pamarenta dhaddhi ta' lebur ta' pada ban alam asli. Contona Jhumiang se bada e Dhemabu otaba Pademawu. Sabbhan lebur, endha, ban bannya' ka' bhlungka'an raja tape setiya bannya' epogher eghante du-karduwan se ta' pate bannya'manfaatdha. ango' toju' e babana Ka'-bhungka'an etembhang e kardu. Mayu men bada kennengngan Jar-kalenjar entar ka se ghi' ta' esak-rosak. Contona ghir sereng se bannya' bhungkana tenjhang se ramo'en ja' raja. Ramo'en rowa bannya' keban otaba kopeteng se mon bisa otaba tao carana megha' Insha Allah nyaman keba mole ghabay jhuko'. Poko'en kennengan jar-kalenjar se bhaghus reya ghir sereng. Tape coma da' oreng se ta' tako' celleng.


Polanah kabhutoan ka laptop sajhen tenggih. Molaeh benyak produsen elektronik se aghebey laptop kiyah. Se lanbhek ghun makaluar produk HP, polanah permintaan tenggih, satiyah pas makaluar produk Laptop kiya. Arghenah laptop lambhek cek larangah. Satiyah laptop bedeh se bisah e bellih ghun pesse 3 jutah. Mon ghun ghebey a sakolah ben noles tugas, angghuy laptop argeh 3 juta la cokop. Argeh 3 juta riyah, cek modenah. Bahkan HP bhein ghik bedeh se arghenah 3 jutah riyah. DHeri sakeng bhutonah ka laptop, satiyah mon undian-undian otabeh lomba kompetisi ruah pagghun bedeh hadiah laptop dheri sakeng bhutonah ben barmanfaat andik laptop riyah.


Salah settong kennengan wisata se cokop semma` dari bengkona engko` bede Ghunung Bromo. Tengghina korang lebbih 2. 392 mdpl., e lenglengi kaldera alias tase`na beddhi se luassa 10 kilometer persegi. Lokasina mun secara administrasi nyapok ka dalem Probolinggo, Pasuruan, Lomajhang ben Malang. Se paleng terkenal dari ghunung riya bede matahari terbi`na enga` mas emasan, bhukeit teletabis, bhukit beddhi ben pemandangan e negeri awan. Ghunung Bromo riya e nobataghi dhaddhi ghunung se paleng bhagus ben lebur matahari terbi`na sa Pulau Jhaba. Ghunung bromo kiya termasuk ka deretan Taman Nasional Bromo Tengger Semeru, edimma wisatawan kiya bisa ngojhungi kennengan wisata laen enga` ghunung semeru, ghunung tengger ben ghunung batok.


Manabi sampeyan terro taoah a jhuelen neng sosmed neka daddhi sala settong promosi se e ka'dhimmah bisa dhepak ka man kamman ban sadhajana bisa ngaonenge bisnissah sampeyan deiyeh. Lok sadhajana oreng bisa ghellem manabi a promosi wel juelleh neng postingannah dhibi'. Sebab jhaman samangken nak kanak kabannya'an gengsi sarah ban sadhajana lok kengeng e panerroen ghebey bisa a bangon branding panjennengan bisaos. Kalabhan badhannah dunnyah onlen ka'dhinto lakar maghampang oreng se awel juwel sopajha bisa daddhi lebbhi lares pole. Hal neka tantonah lakar maghabay sadhajana oreng bisa ngaonenge kabadha'an bisnissah se e jhalane sampeyan neka. Mela dhari ka'dhinto penteng sarah oreng neka manfaataghin medsos ghebey awel juwel.


Engkok ngebey pentol bin tang cah-kancah berik. Pentollah pentol aci akadik biasa. Han-bahannah ghempang. Engkok ngangghuy seperapat kilo tepong terigu, seperapat kilo tepong kanji, masako sebigghik, buje, bik aeng panas. Aeng panasseh kodhu se panas ongghu male lok ngebey dhun-adhunah alon-balon teppak e campuraghi. Sang le siap, campur han-bahan ben gheluy sampe dheddhih dhun-adhunan. Sang le kalis, baru le kalak ghen dhiddhik ben paghebey bentok ter-bunter. Seghilok eng andhel aeng se ngebey ngandhel pentollah, berrik'in minnyak dhiddhik male pentollah lok cekkak e delem. Sang le ngalkal, pemasok dhun-adhun pentol se mareh e bentok buter ghellek ben dentek sampek pentollah massak.


Sapedaan ye riya salah settong olahraga se paleng e sennengnge nak kanak kene`, utamana nak kanak SD. Maseh kodhu talabu ghellu tape asapedaan bisa alatih mandiri ben kegigihanna anak. Anak kiya bhakal ajhar mempertahanaghi keseimbangan ben gerakna bhadhan pas amain sapeda. Mun dari kesehatan, asapeda bisa aningkataghi kabhagusanna jantung ben ototta soko se pengaruh ka pertumbuhanna anak. Biasana mun bhuru ajhar riya ngangghuy sapeda se roda empa`. Mun la faseh ye mulae e ocol roda bhatona pas ngangghuy roda duwe`. Sapedaan biasana pas preian otabe molena nak kanak sakolah ben re sorean sampe` jham 5 para` maghrib. Mun la bisa biasana ampo ros terrosan.


Benyak keluarga se dhujen ngajhek liburan nak-kanak. Ariyah tips makle liburan moso nak-kanak dhedih sajen lebur. Sepertama pastenah kodhu jhegeh kasehaden abe'dhibik ben nak-kanak. Mon maksah liburen moso nak-kanak se sakek, mala sajhen repot. Se kaduwe', nyiapaghi perlengkappannah dheri jheu areh. Misallah entarrah ka ghunong nyambih nak-kanak, kodhi e cecel perlengkapannah nak-kanak moso abe'en dhibik. Se katello' riyah mele kennengan wisata se kids friendly. Misallah nyareh mall se bedeh nursering room mon ghik andik nak-kanak bheji' otabeh nyareh pantai se andik jeddeng bherse. Se ka empa' riyah nyambih kakanan e ekadhujen moso nak-kanak. Biasanah mon ning kennengan anyar, nak-kanak tak pateh dhujen ngakan polanah ning kenengan anyar. Makle pagghun ngakan, angok nyambieh kakanan se lakar e kadhujen nak-kanaken.


Selaen kakanan, setiah benyak oreng ajuel enuman ana-bernah. Mulai derih enuman manis sampek dek koi se cem-macem rassanah. Kebenyak-an  enuman setiah riah cek manissah otabeh benyak lun gule se e yangghuy. Benyak eng enuman manis riah gebey oreng benyak se dhujen sampe kecanduenotabeh ketomanan nginum engak jiah. Megghi nyaman dek rassanah, tapeh kodhu teh-ngateh dek ka kesehatannah beden. Kodhu e pekkeren dampak-eng dek beden. Benyak-eng gule se e yangghuy ka enuman setiah bellu beles sampek du polo sendok gule. Padahal paleng benyak tianah riah ngakan gule reh-searenah jiah ning bellu sendok. Mangkanah jiah mun benyak ellun nginum se nis-manis bisa mesakek dek beden.


Bukit Bruko se bada e Dhisa Bajhang Kecamatan Pakong Kabupaten Pamekasan. Biyasana ngakan campor se bada e baba, moda ban makennyangan tape se Paleng ta' bisa loppa bakto bada Eyattas Brukoh ngadhadhak ojhan maso angen ban kelapbha. Biyasana ta' toman da'iya. Biyasana are terrang ban mon entar ghulagghu lebur bada ebbhun ghi' tebbel. bakto jiya tang pacar tako', aherra bi' engko' enyanyii kabbhi bada ma'le mesem. polana ojhan ta' ghellem ambu aherra bakto ta' pate raja toron dari kennengan ghella' pas mole. Tape patot tang pacar reya tako' polana bteppa' bada ebabana ka'-bhungkaan raja, ba'en paste tao kelap reya segghut merre ka bhungka se raja. sanyatana engko' tako' keya keng polana lake' ya eja-kaja. senga' mon Jar-kalenjar bakto ojhan jha' ngaop ababana ka'-bhungkaan raja ya, tako' ta' ontong bisa angos! hehe.


Sayoren sala settong kakanan sebisa mesehat dek beden. Ken karo mun se a massak bender. Bedeh oreng se lok dhujen ngakan sayoren, sopajeh dhujen ngakan sayoran kodhu e massak caranah e ghuring bik teppok pas dedhi krepek. Sayoren lakaran sehat, ken mun pas eghuring dedhi elang vitamin sebedeh neng delemah. Contonah engak krepek bayem. Bayem andik benyak manfaat kaangghuy beden, ken margenah e ghuring deddhi manfaattah riah elang.  Deddhi cek emannah rassanah mun kakanan sehat marghenah se aola lok bender dedhi kakanan selok sehat. Mun bisa a massak sayoran riah eola kelaben cara se bender makle gheressah manfaattah dek beden.


Kita kiah lok olle todus mon adhegheng! Rassah percaya diri kodhu e pupuk ben e kaandik ghebey sapah bhein se terro molaen usaha. Marghenah riah bisa e angghuy delem pemasaran produk jhuelen romaan. Pemasaran ajiah langkah se penting delem ngedetengaghi calon pelanggan. Kita bisa ngandalaghi media sosial dheddhih sarana promosi se ghempang ben legghis. Bennyak sarah ide konten media sosial se bisa e padheddhih inspirasi ghebey masaraghi produk. Keng usahaaghi ngebey konten se ongghuen ngebekkelen bisnisseh kita. Kita bisa masang iklan neng media sosial sesuai budget male produkkeh kita sajen e kenal luas. Bennyak sarah tips ngebey konten iklan se tersedia neng internet. Mangkanah kita kodhu selalu endek ajher, yeh!


Sampeyan manabi oneng polo Madhura ka'dhinto engghi paneka polo se panas deiyeh ghi ? padahal badha jughan wisata se lok toman oreng onengeh ban jarang oreng dha' ka' issah samangken. Kulah aberrik oneng ghi, nyaman manabi sampeyan preien sekolah otabah pcuti tahunan bisa lan jhalan sareng keluarga. Nepa hehehe... oneg kan pasti? Engghi Nepa neka kennengah kettang tapeh lok ngekkek. Dhabunnah reng oreng, Nepa neka lambannah kennengah oreng se ajher elmo tape ampon lok kuat se ngangghuy ban abelih kabadhannah dhibi'. kettang neng Nepa neka jughan ampon badha ghik jhaman kerajaan neng kottah Bhangkalan. badha dhabuan jha' kettang paneka bhagian dhari tumballah oreng se alakoh jhubek.


Se kodhu bada dalem amaen basket areya ebbal basket ban ter-bunter, kennengngenna mamaso' ebbal baskeddha. Maske bada ebbal baskeddha mon tada' ring se bunter jiya parcoma amaen. Polana maen ebbal basket kan kodhu saleng mamaso' ka ring se bada neng duwa' kennengngan jiya. Basket arowa ekamaen bi' tanang. Ta' bisa mon ekamaen ngangghuy soko. Bisa keya merre dhingla ta' sengaja. Bada keya se sengaja. Tape jha' reng bada wasiddha ya pagghun aman amaen. Wasit pagghun tao dimma se sala ban se bhender. Neng lapangan basket, arowa bada bannya' gharing. Neng lapangan apa'a bhai cora' bada gharissa kabbhi. La gharis jiya keya, se nantoaghi poin reya bannya' enja'en. Maen basket banne ghun addhu bannya' mamaso'. Tape kodhu bannya' poin maso'en. Mon maso' ka ring dari gharis se jhau dari ring, arowa bisa olle poin bannya'. Lebbi dari tello kadhang.


Tenggheng otabah bohong sala settong bhi-ombien se bisa e badhi napah bein. Brownies Juleha neka komposisinnah dhari Bohong se ampon ekellah, diddhik teppong terigunnah, tellor, sp, guleh, soda kue ban coklat sareng perassah laennah. Bisa daddhi ghantennah nase' otaba jhajanan se bisa mahasel pesse. Samangken ampon la mukka' brownis thenggeng se ana barna rassannah. brownis pohong, thenggheng otabah bohong neka se palen terkenal engghi ka'dhinto brownis JULEHA, se badha neng kottah Bangkalan. Kabadhaan brownis Juleha neka bisa mabadhi reng tane bisa ngangka' Manabi dhabunnah kaula rassannah lebbih leggit daripada brownis pada umummah. rassah dhari brownis Juleha neka bisa a saeng sareng pesaeng laennah se lebbhi kasohor. Manabi soal reggeh neka manorot kaula seh cokop relatif ban pas ghabay sadhajanah alangan. Ban salaen dhari paneka, manfaat ghabay kasehadhan paleng bhagus, napah pole ghabay se a program diet. Wes tan tretan, manabi terro brownis ama ghabay kasehadhan, melleh brownis Juleha bein ghi !


Kulah neka neh paleng senneng ka Susu sapi ban lok senneng ka susu kambing. Susu Sapi segger biasannah badha neng daerah SMP 2 ban lagguh mukka' terros. Saketar pokol 5 oeng bannyak adhantos ban alampar lama' ngenom susu sapi. badha jughan susu telor maddhu ban jeih. tinggal mele pokok eng. Kaula lebbhi senneng susu sapeh daripada susu embek amargha rassannah neka laen, lebbhi segger susu sapeh. bhaunnah jughan lok ames akadhi susu embe'. Manabi susu embek bhaunnah neka ames ban egeressah bhaunnah embe' se emmoh beceng, duh la pokok eng. lok nyaman sarah ara masok ka eber. Ngabayangin ngelennyer napah pole nyoba'.


Engkok riyah odik neng Kamal gen engkok rembik, meskeh tang bapak ben tang mamak benneoreng asleh Kamal. Tang bapak deri Kecamatden Sepolo mon tang mamak deri Blitar. Maggi tang keluarga riyah rekennah oreng rantau, tapeh neng golongan tang roma riyah padeh bennyak oreng rantauah. Kaden neng adek'en tang roma nyamanah tang tetanggeh riyah Pak Toyo ajiyah oreng asleh Ponorogo ben binenah tapeh le abit kiyah bedh neng Kamal. Teros eseddhik'en tang roma nyamanah tang tetanggeh bedeh Bu Susi ariyah oreng asleh Sidoarjo tapeh alakeh oreng Kamal mangkanah pas norok lakenah bedeh neng Kamal. Ontongah kabbhi tang tetangge neng roma riyah beccek orengah.


Basket pagghun ngennengngi olahraga se paleng e sennengnge nak kanak ngode. Bede alasan arapa nak kanak meleh basket dhaddhi se paleng bannya` minatta, polana settong basket riya ngajhari beremma carana fokus ka sasaran. Kaduwe` basket riya alatih kerjasamana sakelompokan. Katello` basket bisa maksimallaghi tengghina anak, polana karanjhangnga bal bede e attas ben bhutoh lonca` se tengghi. Kaempa` basket ngjhari beremma carana abangun strategi ma` le mennang. Basket endi` paket lengkap ghebey ngontrol bhadhanna anak polana berka`, alonca` ben nyambi bal. Salaenna ruwa basket kiya bisa makenceng otot soko, tangan, ben pokang. Bannya` manfaatta sakalean dari kanak ngode ajhar basket. Ta' kera rogi ongghu.


Mon lok endek ceccer, para penggemar Samsung neng Indonesia kiah bisa nyakseaghi peluncuran Samsung Galaxy S23 secara langsung. Siaran langsung peluncuran Samsung Galaxy S23 Series bisa e tegghuh bik ngangghuy browser ben entar dek situs resminah Samsung. Mon halaman jiah e bukka seghilok eng acara berlangsung, pangguna bakal e ghibeh dek halaman utama se nampilaghi teaser ben jedwel Galaxy Unpacked 2023. Neng halaman jiah, pengguna kiah ngedaftaraghi diri mon minat ngelakonen pre order Samsung Galaxy S23. Bik ngedaftaraghi diri, konsumen bisa olle benefit 2 taon perlindungan pol Samsung Care+ senilai sampe 2,3 juta rupiah teppak ngelakonen pre order geheby 2 Februari degghik.


E Indonesia bedheh 6 agama se artenah Indonesia la andhik rassah toleransi se cokop tegghih. Se andhik agema bebas alakonih kegiatan upacara keaghemaannah mon neng islam upacara keaghemaanah biasanah ngalakoni Jum’atdhen, poasah Ramadhan, maulid Nabi ben salaennah. Mon agemah Kristen upacara keagemaanah ngalakoni Upacara Paskah, Natal, Angkat Sidi ben selaennah. Mon agemah Katolik upacara keagemaannah ngalakoni Kemmis Pote, Jum’at Aghung, ben Satoh socceh. Mon agemah Hindu upacara keagemaanah ngalakoni upacara ngaben, potong gigih, tingkebhen, sedeka ka bumi. Mon Budha upacara keagemaanah ngalakoni waisak. Mon Konghucu upacara keagemaanah ngalkoni Cap Go Meh, Cheng Beng, ben aberik angpao ben salennah. Neng Indonesia kabenyaan oreng Islam tapeh pagghun ngarghei agama laen se bedeh neng Indonesia padeh moso simbollah Bhineka Tunggal Ika tekkaah debideh pagghun sittong Tojjuen.


Ngelukis ajiah sittong aktivitas se ngikutsertaaghi pemeleyan sittong mediu, misallah akadik cat minnyak otabek akrilik, ben ngangghuy kuas-kuas otabeh alat laen ghebey ngaplikasiaghi mediummah dek sittong permukaan, misallah kadik kanvas, kajuh, otabeh dhelubeng. Pelukis pola andik sittong ghembher otabeh desain se spesifik neng pekkerannah, otabeh pola sesederhana matorot kreatifitasseh mereka se nonton sapoan kuasseh. Teppak catteh e aplikasiaghi, ajiah molaen ngebey bentuk ben pola, nyiptaaghi sittong representasi visuel deri ide otabeh emosi pelukisseh. Proses ngelukis kemungkinan ngalak bektoh seabit beberempah jhem otabeh areh ghebey memarehaghi, tergantung dek okoran ben kompleksitas deri karyanah. Sekalenah mareh, lukisannah bisa e ghentong otabeh e pajang male oreng laen bisa nyeling ben ngapresiasi.


Bede bhidhena nompa` pesawat ben kereta. ye ruwa masalah jham mangkatdhe. Kabanya`an oreng melle tiket pesawat ye lebat aplikasi misalla enga` traveloka otabe langsung ka perusahaan peswatta. Pertama ye pade ben kereta, tengghu jham mangkat kol berempa. Mun terro mesen online ye nyaman mun la jhauh- jhauh are, otabe ye melle e bandara bisa kiya. Pera` bhidhena regghe biasana lebbih larang. Mun neng stasiun biasana pade otabe lebbih mode. Kaduwe` abe` misalla jadwal pesawatta kol 06.00, ye jhe` dari bengko mepet jham, kodhu kol tello` la ajhalan dari bengko. Misal bengkona neng Rungkut, Sorbhaja mangkat kol 03.00. Panengnga epareksa bagiyan pesawat sampe` ka bharang se eghibe ye 2 jham otabe para` 2 jham la baktona maso` menuju ruang adente`. Mare ruwa ngecek bharang ben nyaba` ka bagasi. Mun neng pesawat e batassi berra`na bharang ghiba`an. mare ruwa mareksa abe`, tako` bede bharang terlarang otabe tajham se eghibe. HP ye e pareksa kiya. Mun la lebat kare abe` adente` sajham otabe 45 menit neng ruang dentek sampe` tebhana panggilan nompa` pesawatta.


Penginapan neng daerah Batu Malang ajiah kennengan se nyaman ben strategis ghebey nikmatin keindahan kottah riah. Selaen jiah, bennyak kennengan wisata se dheddhih daya tarik turis ghebey entar dek kennengan riah. Deri jiah, parloh bedenah penginapan neng daerah dinnak ghebey akomodasi reng-oreng se terro ngenep. Bedeh bennyak peleyan penginapan, molaen deri hotel bintang lemak sampe homestay se sederhana. Fasilitas se etaberin kiah bennyak macemma. Molaen deri kamar se luas ben nyaman, sampe kolam renang ben fasilitas apede. Penginapan ariah kiah kennengan semmak bik bennyak kennengan wisata se populer akadik Taman Wisata Alam Batu, Jatim Park, ben Museum Angkut. Argheh se e taberin kiah variatif, tebhenah bisa e sesuai aghi bik kabhutoan ben budget masing-masing tamoy se entar.


"Pola berik bedeh but-ribut, kabbhi perubahanmesteh ribut. Tapeh adek se ngebantah mon ngangghuy listrik benne keng ngontongaghi PLN ben Pertamina, tapeh kiah neghereh. Pola berik sala masok apah deemmah lok paham, polanah but-ributteh neng Twitter pas e undur. Sarannah engkok lebet marketing soft selling oreng e berrik taoh jhek mon ngangghuy kompor listrik jiah modeen. Mon parloh e berrik insentif ghebey jiah. Berrik taoh se tegghi jiah, mon kompor listrik lebbi mode male endek ngangghuy. Padheddhi aghi program korporasi bhein lok parloh dheddhih program nasional. Kadik PKL lakar semmoh mungkin kiah ngangghuy bel-kabel neng len-jhelen. Keng kan pola e perumahan elit, neng kafe, neng restoran yeh torot bhein mon bedeh se endek," ocak Deddy masalah kompor listrik.


Gi` SMP engko` senneng ka Lionel messi, ye sampe` sateya asline mun negghu bal balan e TV. Mun la Barcelona amain engko` ta` ende` ketinggalan, apapole pas lambe` gi` bede golonganna Puyol, Sergo Ramos, Messi ben laenna maseh tengah malem otabe ujian semester ye engko` pagghun nengghu. Nyamana la dhaddhi idola. Maseh Messi kalah engko` pagghun senneng. Mun idola ruwa, kalah menang kodhu pagghun setia. Pas piala dunia 2022 beeri` engko` senneng Messi akhirra dhaddhi pemain terbaik ben nyambi Argentina dhaddhi juara dunia. Messi ruwa mun amain kancang ben ta` e sangka, bhagus ben maseh bhadhanna ta` tengghi bhuktena ye bisa dhaddhi pemain terbaik kelas internasional. Pas orengnga ye ghampang sakale senyum.


Sala settong kabangghaan kakanan oreng Madhura engghi paneka Soto Madhura. Soto Madhura paneka biasannah abernah semmoh mera. Bharna paneka daddhi cere khas dari soto Madhura, melanah eparenge cabbih dhalam lappa ka'dhinto. Kabada'an Soto Madhura samangken ampon kasebbar eman-kamman. Rassah dhari Soto adhura ka'dhintoh lebbhi peddis dhari soto biasannah. Ghabay komposisinnah bisaos Soto Mera Madhura neka laen dhari salaennah. Soto Mera Madhura neka e sajhiaghin sareng potongan dhaging sapeh se ekellah ban emassak. Biasannah jughan e sajhiaghin areng bu tombu ban jerruk peccel otabah babhang preh. Kulier Soto Madhura neka bisa e temmoen neng bharung makan lebbhi teppa'eng neng Kottah Bangkalan. Ban rassanna epon tak poron e raghuaghin.


Bennya' kakanan se sengko' sennengih tapeh badha kiyah kakanan se korang sengko' sennengih, contonah kakanan se sengko' kakan e bhektoh sengko' terro matoronah bherre' bheden. Aghebey kakanan se matoron bherre' bheden cokop ghempang keng rassanah korang sip ka tang jhile polanah ta' ngangguy minnya' ghuring, sala sittong contonah oat panggeng. Cara aghebeyyeh, camporaghi oat, wortel, daun bhebeng, seledri, tellor, bhuje, buncis, e sittong beddhe. Terros panasseh bhejen, pas pa masok bahan se ghi' bhuruh ka bhejen sampe' abernah coklat. Mon la abernah coklat pas angka', alle ka beddhe. Mareh jiyah tambeih saos so mayones sesuai selera. Kakanan panoron bherre' bheden la siap e santap.


Sayur bayem engghi ka'dhinto sayuran se ampon biasa e massak sareng reng tuah e roma. Sayuran ka'dhinto bisa ngobangeh neng psar otabah nyareh neng kebbhun. Kandungan sayur bayar ka' dinto badha vitaman A, C, K, D ban magnesiaum sareng vitamen laennah. Namong manabi e ghabay kuah bayem jha' ampe' eanga' pole, amargha bayem neka ngaluarghin zat se bahay manabih eanga' ros terrosan. Bahayannah ka'dhinto, zat se keluar bisa daddhi racon ghabay manossah. Daddhi lok bisa enga'anga' pole. Kandungan sayur bayem neka lakar le bhagus ghabay kasehadhan. Melannah jha' sampe' loppah ngakan sayur. Sayur se sae, engghi ka' dhinto sayur se bebas pestisida.


Tang ghutte nyoro dek anak'en gebey melleh jhukok neng pasar deri malemmah. Pas gik gulagguh tang sepopoh riyah ngajek engkok dek pasar gebey le-melleh. Engkok bik tang sepopoh dek pasar ajhelen sokoh, jarak'en ye semmo jeuh deri romanah tang sepopoh dek pasar, keng amargeh gik lagguh makle sanmisan olahraga. Depak pasar le bennyak oreng se ablenjheh bik ajhuwelen. Pasar se etojhhu engkok riyah semmo rajeh, bennyak macemmah se ejhuwel molaen deri deging, jhukok tasek jhukok tambek, gengan, bueh ben laenna. Tang sepopoh langsung entar dek kennengan oreng se ajhuwel jhukok pas melleh jhukok se epessen bik bapak'en. Tang sepopoh nyebuttagih dek oreng se adegeng mon terro melleh jhukok dorang sekilo, udang sekilo, nila sekilo, bik jhukok buambuh settong. Tang sepopoh gik ber-taberen argeh dek oreng se ajhuwel jhukok jiyah makle argenah ngode. San mareh melleh kabbhi pas ebungkos jhukok'en ebeddhei kresek. Jhukok se melleh gellek jiyah kareppeh terro epanggheng ekakan malemmah bik tang ghutte bik anak ben penakannah.


Mun ka` berka` biasana bede se tager sake` bagiyan tabu` se kiri begh ka attas, polana mare ngakan ca`na pas langsung ka` berka` kene`. Aslina bede carana ma`le ta` sake` pas ka` berka`. pertama ye dente` ra kera satengah jham mun pas endi` rencana olahraga ka` berka`, toju` ghellu 5-10 menit, bhuru pemanasan ghellu. Kaduwe` se penting ye jhe` bannya` ghellu nginum aeng otabe apa bhai se cairan enga` susu otabe teh mun marena ngakan. Ngakan ta` arapa saongghuna, pokok jhe` nya` bannya` nginum ruwa se penting. Salaen sake` ka tabu`, ye ta` kera kellar buru mun` bannya` lun nginum sabellunna. Katello` mun pas berka` angka` tanganna kiri ka attas ma` le bisa lebbih lorgha.


Samangken media sosial neka bisa daddhi sarana ghebey kita se terro awel jualan ngalaloen onlen. Kadhinapah jareya, pan saponapan oreng lakaran bannyak sarah se awel juel neng media sosial akadhi fb, instagram otaba neng tiktok. Bannyak jughan oreng se nyuel jyah neng toko oren otaba toko ijo jaruah se samangken kasohor melana bannyak sarah gratis ongkirrah. Ban pole ghi, samangken neka lakarrah musimmah oreng se eka'dhimmah jyah bhaktonah la adaptasi sareng panggunanan teknologi. Ban badhana hal jareya lakaran bisa namba pangataoan oreng laen ka bisnis se kita ghaduwen. Mela dhari jareya, manfaat aghin kabadhaan media sosia ghebey awel juelen neng onlen.


Treadmill ariyah alat olahraga se biasanah bedeh etempat gym, tapeh tak jarang kiyah setiyah oreng neng roma bennyak andik alat treadmill riyah gebey olahara neng romanah. Macem ben merk alat treadmill riyah bennyak ben argenah deri se mode molaen tellok jutaan sampe se argenah larang. Alat treadmill riyah agebey oreng akaden ajhelen otabeh aberkak neng attas alat jiyah. Alat treadmill riyah bisa eyator kecepetden ptabeh kegencangen, mon gik awal nyoba olahraga ngangghuy alat riyah pasang bein kecepptden se laonan makle tak tekerjet. Olahara sejhem bein neng alat treadmill  riyah bisa ojeng kabbhi. Biasanah makle takm busen oreng se olahraga riyah esambi ngedingagih musik otebh nonton film deri HPnah.


Bada tase' se ghun etemmo neng Mekkasan. Tase' areya sanyatana la bada abit. Keng ghi' bhuru etemmo ban erabat bi' oreng. Tase' areya sateya anyama The Legend. The Legend bada neng dhisa Buddheghan. Tase' arowa andi' beddhi barna pote. Pada bi' Jhumeyang. Neng salanjhangnga ghir-pengghir bannya' ka'-bhungka'an cemara odang. Tase' ajiya nyaman mon eghabay pangenepbhan. Engko' perna ngenep saare ban ca-kanca. Eghabayaghi ma'-roma'an. Ma'-roma'an ajiya bisa ekennengnge tello' sampe' lema' oreng. Mon malem, angen ngalesser santa'. Monyena omba' jedduran ka bato raja mangejjhid ka kopeng. Tengnga malem, angen bisa nyaman pole. Aros ta' santa'. Tedung nyaman ngeddha. Mon ghi' bada'a angen raja, poko' na'-kana' ta' nyaman neng-neng. Apa pole dateng ojhan. Paleng la aghalubhuk kabbhi.


Kalakoan manossah samangken ampon la aobe daddhi robot sadhaja. Neng Jepang se eka'dhimmah neka kottannah oreng se ngebey robot samangken sadhaja pelakonnah ampon la sobhung alakoh neng kantor. Namong bannyak jughan hal neghatif dhari aneka. Sala settongah engghi ka'dhinto : Bannyakna angka oreng ngangghur se eka'dhimmah ampon la aghante robot sadhaja palakonnah. Cokop mlarat jughan manabi neng Indonesia ngalakone robot sadhaja, ban pole teknologi se eghuna aghin korang cokop ghebey hal jareya. Salaen epon bannyakna manossannah ban penduduggeh jareya lakaran lok kengeng e kontrol. Daddhi manabi ngangghuy robot, kodhuna lakar ghabay pan saponapan kaparloan bhein, saenggha lok sadhajana ngangghuy ban dhari robot kakabbhi.


Mon kake senneng ka tantangan, kake perlo coba olahraga wingsuit flying. Olahraga ber-ngabbherran dari attas ghunong otaba dari kennengngan se tegghi. Arowa biyasana neng bhadhanna kake, sabellun toron, arowa eyangghuyaghi kalambhi se bisa maghiba kake ngabbher neng attas langnge'. Banne ghun jiya, kalambhi jiya bada atoranna se bisa maghuli ka kangan ban ka kacer dari bhadhanna kake. Keng senga' tengate. Olahraga areya lakar macalaka' ongghu dhing bada kalambhina se bhucor neng settong bakto ompamana. Arowa mon ta' ontong ya elang ta' etemmo oreng monla kadung perreyan ban ghagghar dari attas se tegghi ce' tegghina. Mon ta' ancor bhadhanna pas etampane bato neng baba. Maske merre ka tana se tada' batona, arowa bisa keya maancor bhadhanna kake. Keng mon kake senneng tantangan, can engko' ya ta' rapa ecoba'. Tape tegghu ghallu lat-alat se kodhu esambi rowa apa'an.


Pantai Menganti engghi ka' dhinto pantai se badha neng daerah Kebumen se hamparan tase' eng a bharna biruh sareng paser pote tor badha bukit hijauwah. Pantai Menganti daddhi kennengah wisata alam Kebumen se menarik ban ghaduwan careta otabah sejarah dhibi' bhagi masyarakat setempat. Dhabunnah Pantai Menganti paneka asallah dhari kata MENGANTI se artena e latar belakange. E caretaaghin badha panglima perang jhaman kerajaan Majapahit buruh ka paseser pantai amargha hubungannah sareng katresnaannah lok e restui sareng raja. mereka neka caretannah bhakalan a jhanji bhakkal atemmoah neng peseser pantai seladhen se perna. Salanjhanga re saare, panglima neka pagghun adhantos se bine' se tak kunjung rabu, neng attas bukit ijo jariyah sambih nengale tase' se perna. Kadhineka Pantai menganti se pernanah tadha' tandingannah ban macekka' neng atennah para wistawan.


Tase' ye riya salah settong cara angghuy oreng ngalencer. Nangale tase' apapole nompa' kapal, oreng la senneng. Pekkeranna enga' se abeli pole dhaddhi cengar. Mun ca'na reng se ahli e bagiyan psikologi ngalencer ruwa carana maelang stres mun jhalan ibadah langngi' gi' korang cokop, ye lan jhalanan. Dari nengghu aeng se alami enga' tase', benni ghebeyanna manossa lebbih nyaman. Oreng riya mun la dewasa tambeh bannya' masalahna, ye bhutoh alam semesta ghebey kennengan matera' pekkeran. Termasuk bhagussa tase'.  Apapole mun reng Indonesia riya se ca'na reng luar naghara orengnga bannya' sokkorra panengnga bannya' kennengan wisata alamma. Kennenganna dari Sabang depa' ka Merauke nompa se nyamana tase', alas, danau, ghunung, ben laenna. Pokokna ejhu ben gher seggher e abes mata.


Teppak eng hedeh ben cah kancanah hedeh ngejagoaghi tim se padeh, ajiah tentoh nyiptaaghi rassah kekeluargaan, kocak eng Daniel Wann, PhD, profesor deri Murray State University se ajheri psikologi se lebur olahraga selama lebbi deri 20 taon. Teppak hedeh atemmoh bik oreng laen se de padeh ngejagoaghi tim lokal, misallah, "Hedeh bisa legghis ngebangun koneksi bik oreng laen neng sekitarrah hedeh," kocak eng. Manfaat laennah jiah ngebey kita e motivasi ghebey agerak. Ngetelak deemmah gheccang sokonah petenis Maria Sharapova, otabeh deemmah langsing tabuk eng perenang dara Torres, mesteh ajiah norok ngedorong hedeh male terro andik bhedhen se kadik jiah kiah.


Odik neng Indonesia kodhu benyak a sokkor polanah benyak bernah adet khusussah kakanan. Derih jiah bisa e kalak manfaattah benyak bahan sebisa eola kaangghuy gebey kakanan. Mulaen derih bahan pokok-eng, pelappa otabeh bhu-bhumbu sebenyak macemma, ben wek-buwek-en. Manfaat laennah benyak bernah otabe jenis kakanan sebisa e pa na-bernah macemmah kakanan, misallah derih beres sebedeh bisa e kakebey nasek guring, nasek koning, otabeh nasek lasor. Selaen jiah bisa e kakebey daya tarik dek ka oreng laen makle deteng dek kennengan jiah kaanghuy nyoba kakanan se khas. Keuntungan laennah bisa mededdhi jelennah olle pesse mun andik usaha kakanan. Derih manfaat sebedeh jiah toreh e ker-pekker kaangghuy muka usaha kakanan.


Parangtretes engghi paneka dhisa se badha neng Bhantul, Jogjakarta. E disa paneka badha tase' se luar biasa e sebbhut jughan pantai Samudera Hindia neng laok' na Jogjakarta. Parangtretes daddhi objek wisata se ghaduwan kaunighan sareng pemandangan se lok bhakal e temmoen neng wisata laennah. Objek wisata neka jughan badha kennengan pemandien se esebbhut areng Parang wedang se dhabunnah bisa maelang penyaket salah settongah so lessoh sareng penyaket kolek laennah akadhi tel ghatel. Neng Parangtretes ka'dinto ampon la gennek badha ATV, kereta kuda, nompak jeren, foto-foto, ban sewa'an laennah. Manabi entarrah ka Parangtretes jha' kalep kalabhan persiapannah. Antara epon, biaya, kasehadhan, ban tojjuennah.


Dalem cara ibada Aghama Konghucu andi' ma'na ban tojjhuwan se dha-bhidha, polana bada pan-barampan macem ibada Aghama Konghucu, eyantarana, iya areya Sambhajang Malaukat Dapor (tangghal 24 bulan 12 Imlek). Pas Sambhajang Roh Bangaseppo (tangghal 29 bulan 12 Imlek). Aghama Khonghucu sanget nekkane lako bhakte, mela dari jiya sanajjan bangaseppo la adhingghal dhunnya la abit, teptep kodhu esambhajangi ban aropaaghi wujud bhakte oreng Konghucu ka bangaseppo. Ban Sambhajang Tahon Anyar Imlek (tanggal 1 bulan 1 Imlek). Mongghu aghama Khonghucu, imlek banne coma lalampa'an se biyasa, aropaaghi ibada se aghandhu' ma'na se dalem ban bisa lebbi bhaghus pole kabada'en dalem ajhalani kaodi'an.


Serah se oneng Nabi Muhammad. Nabi Muhammad jariya lahir neng kota Mekkah sareng ebhu Amina. Muhammad neka laher teppak tangghal 12 bhulan Molod teppak areh Senen. Sadhajana alam langnge' ban bumi asolawat se ghi tengghinah ghabay kalaheran Nabi rajeh Muhammad SAW. Nabbih se etos dhantos ban otosannah Allah, se eka'dhimmah molaen dhari kabadha'an Nabbih Adam jariya, asma epon Muhammad ampon la esebbhut ros terrosan sareng guste Allah. Muhammad SAW laher dhalem kaadaan tenang ban sadhajana alam semesta neka arassah a sholawat dha' kanjeng nabbih. Kalaheran Nabbi Muhammad jughan daddhi kasengsaraan dha' kaom jahil bhakto jariyah. Sonar terrangah Muhammad kennek maghabay pangleng saloroh oreng oreng neng kotta Mekkah ka'dhinto.


Nati cek dhujennah dek pentol. Deri se akua sampe se gheringan. Tapeh ajiah lok endek peddhis, tebhenah sabbhen melleh pentol cengenah lok bennyak. Ajiah kiah endek dek saos. Sebagai penikmatteh pentol, Nati ampo mangkat agak jheu deri romanah keng ghebey melleh pentol. Pentol langanannah ajiah pentol neng pasar baru bik pentol joi. Pentol joi ajiah pentol paleng laris neng sekitar romanah Nati. Pentollah rajeh, nyaman, lembuk, ben se paleng penteng mode. Sabbhen mukkak, mesteh se antre kadik adentek sembako. Kadheng se melleh ngelajjenin dhibik ben kareh mejer polanah se Abang Joi nah sibok ngelajjenin se laen. Se paleng nyaman mon pantol joi e berrik kua, masako, ben cenge. Mon pentol neng sarbaru mode ben olle bennyak.


Semarenah abhejheng sholat idul fitri neng Masjid At-Takbir se bedeh neng semmak'en roma, Lely langsong mole dek romanah abereng mbak'en, teppak mareh apet-lempet rokoh, Lely ben mbak'en macebbur pesse dek kontak infak se mareh ekantonge gellek deri roma. Teppak ajhelen mole, lely ben mbak'en atemmo bik tetanggenah se padeh mareh abhejheng ben ajhelen mole dek romanah. Lely ben mbak;en asalaman dek sekabbhina oreng ben menta spora mon bedeh salah. Sedepak'en neng roma Lely ben mbak'en nyok'on seporah kiyah dek oreng tuanah, pas lok abut deri jiyah tetanggenah bedeh deteng gebey lam-salaman tellasen. Semarenah asalaman ben tetanggeh, Lely ben mbak'en ngakan nasek bik rawon se mareh emassak ben mamak'en deri malemmah.


Sapah jheman satiyah se tak bhuto laptop. Kabhi oreng se alakoh pagghun bhuto laptop. Minimal bhuta ka warnet ghebey ngetik ning komputer. Kabhi oreng satiyah molaeh SD bhutoh laptop. Apapole sejjhek covid se ma ghebey kabbhi oreng koduh ning roma ben tak bisah ka mandhimman. Nak-kanak a sakolah bhein ambhu anghuy laptop. Bektoh covid nak-kanak TK bhein asakolah anghuy laptop maske ambhu butoh jegeen dheri rengtuanah. Dhedih satiyah, kabbhi oreng dheri TK sampeh alakoh pagghun nganghuy laptop. Reng-oreng satiyah la rang-rang se nolesseh angghuy tanang. Laptop la padeh engak HP se koduh andik minimal sittong kaluarga andik sittong laptop ghebey maghempang se alakoh otabeh se asakolah.


Cek parlonah dek tan-teretan khusussah dek kan oreng se andik elmu se e kocak ahli gizi bedeh pemekkeran kaangghuy a manfaataghi bahanah kakanan sebedeh neng alam.  Kakanan ka dissah bisa e ola kakebey kakanan se sehat ben ana-bernah. A ghunahaghi bahan kakanan sebedeh neng alam riah kodhu ngangguy elmunah kiyah. Anapah cek parlonah? Polanah bahan kakanan sebedeh riah andik hubungannah dek kah se e kocak ketahanan pangan. Aola kakanan benni ghun karo bisa aola han-bahan se asallah derih luar. Cek parlonah bisa a manfaataghi kakanan sebedeh makle sopajeh lok a ghentong dek bahan kakanan derih luar. Anikah parlonah elmu derih oreng se ahli gizi sopajeh tan-tretan selaen oning.


Sayor ijo andik benyak mafaat mon e kakan bhen areh. Mon sayor ijo e kakan bhen areh, tolang bisa lebbi kuat ben omor bisa lebbi lanjheng. Tak kala moso dheging, sayor ijo kiyah e kabhuto bheden vitamin ben mineraalah. Apapole sayor se mengandung benyak serrat bisah abhento ka pencernaan dhedhi lebbi sehat kiyah. Lebet penelitian anyar dheri Australia's Edith Cowan University (ECU) ngocak mon ngakan sayor bhen areh penting ben gizinah e kabhuto bheden maskeh kuantitas se e kakan bhen areh tak benyak. Kabhi sayor ijo andik manfaat sebhagus ka bheden, engak bayam, kangkong, sawi, otok ben sayor-sayor se import.


Gitar adalah settong alat musik se andik senar ben maennah epetik. Gitar bentuk'en akaden angkah belluk, bedeh bhedhennah ben le'errah gitar se bedeh senarrah, biasanah senarrah gitar bedeh ennem se pet-dempet. Gitar bennyak macemmah bedeh gitar akustik ben gitar elektrik. Bhidhenah gitar elektrik riyah esambungagih dek aliran listrik, mon gitar akustik enjek. Gitar eghunaaghi gebey ngiringagih laghu. Amaen gitar bisa meperrag dek ateh, ajer gitar bisa sekancaan bik nyanyi reng-bereng. Nada se ehaselaagih gitar akustik riyah nyaman ekedingagih dek kopeng. Nyanyi sambih gitaran bik cah-kancah otabe keluarga bisa ngelangagih lessoh. Ben pole main gitar sambi nyanyi bisa medemmang pekkeran makle tak lekkas stress.


Neng dhisa bannya' osom oreng amaen kasti. Maen kasti otaba ebbal tembhung arowa biyasana eghabay maen tek-etegghan bi' na'-kana'. Dhaddhi tembhung ajiya aghuna marobbhu blingkaran se lamare esoson epategghi. Bada ngara sapolo blingkaran se kodhu eparobbhu bi' se nokol. Biyasana banne etokol, tape eyontalaghi. Mon merre ban robbhu, tembhung jiya kodhu merre ka bhadhanna oreng se ngancan. Mon ghita' merre, oreng se ngancan jiya bi' sakanca'an tugassa arowa majhagha ghenteng se eparobbhu jiya. La mon se setiya bannya' reya amaen kasti epokol ngangghuy kaju. Tugassa pada. Bal kastina reya kodhu merre ka oreng ban kancana oreng se mukol. Mon ghita' merre, oreng se mukol arowa aburu. Entar ka tiang se la maddhek.


Mon kake andi' pesse bannya', kake rowa kodhu bannya' investasi ka bharang se aghuna dagghi' neng taon taon se bhakal dateng. Bannya' teknologi canggih se kalowar. Tape kake kodhu pekkere apa se kake pele ghabay ekaandi' kake. Polana neng jhaman seteya reya apa'a bhai cora' ngangghuy teknologi ban digital. Maske kake andi' bannya' pesse mon kake ta' noro'e jhaman ya padana keya kake jiya ta' andi' kaodi'an se nyaman, se bisa etarema bi' bannya' oreng. Kake bisa melle laptop, hape ganteng, ban en laen, se lakar ghu ongghu ekabhuto. Nyaman mon kerana andi' bannya' pesse pas kake melle kabhutona neng dalem odi' jhaman seteya.


Sala sittong fasilitas tabungan ben investasi jangka pendek riyah nyamananh reksadana. Reksadana riyah lebbi ontong dheripada ben andik tabungan biasah ning bank. Mon tabungan biasah ning Bank, bhen ghun olle bunga bank sabbhen bulen se tak pateh rajeh. Tapeh mon andik reksadan riyah, selaen bunganah lebbi rajhe ben bissa olle deviden mon misaalah andik reksadana obligasi. Persentase olle bunganah kiyah bisa lebbi rajeh dheripada mon ghun andik tabungan biasah ning Bank. Mon andik reksadana kiyah, mon terro e kala'ah bhutoh 1-2 areh hari kerja, pas buruh bisah cair, dhedih mon tak e kabhutoh tak langsung bisa cir polanah proseseh tak saghempang mon andik tabungan biasah.


Olahraga se bannya` dhaddhi se paleng e sennengnge e dunnya sateya ben molae lambe` ye pagghun sepak boila. Apapole bhuru riya bede piala dunia. Ta` nak kanak sampe` reng tua ben mbah-mbah ye negghu bi` senneng ka sepak bola. Enga` Lionel Messi ben Cristiano Ronaldo, endi` bakat ben jhet terro dhaddhi pemain bola terkenal molae rajin dari kene`. Messi misalla molae dari omor 5 taon la ajhar amain bal. Dari omor 5 taon bisa e abes ben nenekna mun Messi endi` bakat. Permainan sepak bola riya gratis, ta` angghuy bhandha. Cokop rajin a fisik ben latihan bhan are mare lah. Paste bisa. Ariya ye olahraga se kabbhi lalake` maste tao. Mun ta` bisa bal-balan ye benni lalake` ca`na, maseh gi` kanak.


Sala settong cabang olahraga se manorot kulah neka paleng ghampang sarah ghi a berka' otaba a lari. Aneka tak a lari bein ghi, tapeh ghaduwan manfaat se rajeh bhagi kasehadhen sala settongah maghabay badhan neka lebbhi sae ban a neka becce' ka jantung tor metabolisme tubuh. Mela dhari jareya, sampeyan cokop aghin kasehadan se sae ghabay terros a olahraga ban kodhu kenga'en jha'klaep ghabay pamanasan ghellun sabelummah olahraga. Sebab aneka sala settong metode e saghalana cabang olahraga male sampeyan lok takerjed jaruah mon ba tiba a olahraga langsung. Daddhi pemanasan ghellun lajuh epon pas la molae inti. Lastarennah dha' neka sampeyan bisa langsung pendinginan bisaos.


Engko' kadhang sampe' ta' asakola polana kadung senneng amaen PS neng romana Slawi. Slawi andi' lema' PS se lakar eyangghuy sewa. Sewa ajiya biyasana eyarghai ejjhaman. Polana engko' terro ta' bannya'a oreng se ngangghuy, engko' dateng ghabay amaen ban ta' asakola. Engko' abolos sakola tek-ngetek dari tang eppa' bi' emma'. Mon sampe' tao, engko' pagghun eghighiri. Ta' kera ta' epokol bi' eppa'. Pagghun eselte' tang kopeng sampe' engko' nanges. Engko' neng PS biyasana amaen Tekken. Amaen ju-tinjuwan ban pak-tempaghan. Kadhang amaen Metal Slug. Ba'-temba'an. Engko' mangkat amaen PS biyasana kol petto' korang lema mennet. Sampe' kol sapolo kadhang. Matada' pesse sango se eberri' emma'.


Manabi sampeyan terro sewa hotel neng sorbhaja ban terro semmak sareng mall serta fasilitas ban regghannah terjangkau, kaula ghaduwan rekomendasi hotel bintang 4 se ghaduwan reggeh se standart ban mereng. Hotel ka'dhinto badeh neng daerah Jemurari Sorbhaja, nyamannah Luminor Hotel, semmak sareng mall royal plaza. Sampeyan neng Luminor jughan fasilitassah sae, ban pole neng dhinnak neka segghut badha promo ban sale deiyeh ruah, tor pelayanannah jughan plus ruah. Salaen kennengah se strategis semmak sareng mall ban cokop bisa e akses sareng napah bein neng daerah Sorbhaja bhagian laok ryah. Pelayanannah se oke,fasilitassah jughan oke, tor promonnah jughan segghut. Aneka se maghabay kulah ngarekomenaghi ka sampeyan.


Roma taneyan lanjhang se daddhi cere khas romannah Reng Madhura ka'dhinto lakar ghaduwan settong Roma induk ban model romannah neka ngga lanjhang jaruah SE aesse sareng pan saponapan kamar dhalam settong bangonan. Luassah tergantung dhari saponapan jumlannah kepala kaloarga e dhalemmah. Biasannah jareya abentuk lanjhang ban labangah epon ajhijhir sasoai aghin sareng jumlah kamarrah. Settong labhang ka'dhinto bisa aesseh dhapor kamar 2 sareng riang kaloarga. Ban aneka ngalanjhang jaruah sareng pan saponapan essennah. Neng ghir kanan biasannah e kennenge sareng tretan Wak tuwa' an lajuh badah tretan se nomer duwa'ban saterossah. Kabadhaan Roma lanjhang ka'dhinto e areb aghin male sataretanan lok pegge' ban akor sadhajana.


Ulil, sandy ben faisol rutin tiap malem kemis ben malem minggu gym neng sedi’nah alun-alun. Ulil, sandy ben faisol andi’ target masing-masing dhedina entar rutin ka tempat olahraga gym. E bektoh ulil nganga’ alat beban burbel se bere’nah 20 kg ulil tak kuat ben tanangah lecen akhirra burbel gegger parak meriah ke cetageh ulil al hasil gun elongah ulil se mere. E delem ruangan ngejid nyeling ulil la bersimbahan dere keluar deri elongah, ulil shock ben nangis takok aparapa. Tape faisol ben sandy matenang ulil mare tak ngetek. Akhira ulil egibe ka maskek mare dulih etangani masoh bihak massakek. Selama perjalanan ulil ghun bisa nangis.


Lomba volly biasanah sereng bedeh teppak parak tujuh bellas Agustusan, biasanah lomba riyah bedeh e kecamathan sampe kabupaten. Oreng padeh seneng negguh lomba volly riyah. Mon acara lomba volly se ebedeagih e dhisah biasanah molaennah sore sampek malem, bennyak pasan oreng kampong se negghuh ben otabe norok maen volly. Selaen juwah biasanah pas bennyak oreng bukkak berung kennek otabe bedeh se ajhuwelen jhajhan gebey gukgangghuk teppak negguh volly. Kadheng mon teppak final lomba vollynah bisa sampek sellak bik oreng se negguh, selaen jiyah oreng seneng negguh lomba volly polanah egebey hiburen. Lomba volly se ebedeagih pas acara tujuh bellas Agustus riyah biasanah hadianah cem-macem.


Badan Kesehatan Dunia anyamah pendek WHO, nganjuraghi ngakan lebbi benyak sayor ben bue sabenyak 400 gram tiap oreng bhen areh. 400 gram ariyah essenah dheri 250 gram sayor ben 150 gram bue. Arapah mak WHO nganjuraghi ngakan ariyah? polanah masyarakat Indonesina ning kottah andik budaya ngakan se korang bhegus. Masyarakat kottah ning Indonesia benyak ngakan ben nginom jus-jus bue se manisseh tegghih, se bede kandungan 150 sampek 300 kalori. 300 kalori ariyah stengannah dheri guleh manis seetabhein, benni dheri guleh asli. Makle sehat ben tak ghempang sakek, kodhu konsumsi ghuleh se la ebetessen konsumsi sabhen arenah. Pabenyak ngakan sayor ben ngakan bue se tak etabhein guleh tambeen.


Keduek, Pulau Rote kiah andik bennyak kegiaten menarik se bisa e kaghebey. Misallah, wisatawan bisa nyelem e perairan Pulau Rote ghebey nikmatin raddhinah alam bebe tasek eng. Otabeh bisa kiah nyoba apede aeng akadik surfing neng pantai se terkenal bik ombek eng. Ketellok, Pulau Rote kiah andik keunikan budaya se menarik. E dinnak, orang bisa nemmoen bennyak budaya khas masyarakat setempateh, akadik upacara adat, gu-lagu daerah, ben ghik bennyak pole. Tebhenah mon wisatawan terro nyoba pengalaman akelenjer se bhidheh ben bisa nikmatin raddhinah alam se ghilok e tegghuk bik nang-tanangah manossah bennyak, Pulau Rote bisa dheddhih peleyan se teppak. Bik pesona alammah se raddhin ben keunikan budayanah se menarik, Pulau Rote ajiah hidden gem se wejib e detengin neng Indonesia.


Topak Ladeh salah settong kakanan khas derih Madureh. Biasanah topak riah bedeh teppak tellasen. Oreng Madureh mun tellasen bedeh se agebey topak ladeh. Cara epon agebey topak ladeh, settong deging sapeh, sayoren, telor ajem ekellah sampe massak ben eguring. Duek, siap aghi pelappa beng mera, beng pote, lada, ketomber, pas egureng pe massak. Ketello, sangrai enyur. Kelema, siap aghi panci se asseh santen enyur, pas kelah sampe ngalkal. Mun la ngalkal pemasok  kabbih bahan se la massak ke delem panci. Jhek keloppaen berrik buje ben micin mareh jen nyaman rassanah topak riah. Topak ladeh cek nyamanah e kakan bik topak otabeh lontong.


E sateyap areh Jumat biasannah lamba' kulah jughan a latean basket neng sakolaan dhari pokol 3 sore sampek pokol satengah 6 an jaruah sareng Pak Fajar nyamannah. Bhakto kulah pertama kalennah norok ekskul jareah lakar lok oneng paapah ban gendeng jaruah carannah a maen basket. Namong, san le biasa a maen akherrah jughan bisa ban faseh jaruah. Biasannah kulah mangkat dhari roma ryah kol satengah 3. Naksi kulah nyareh ceri jaruah, lajuh mangkat depak sakolaan jyah pkol 3 an pas a bhejeng ashar. Marennah jareah molae akompol ben pamasnasan bisaos, lajuh dha' neka kulah langsung a maen sareng Pak Fajar ban salaennah.


Sala sittong alasen arapah hedeh kodhu molaen bisnis online jiah marghenah pengguna internet sajen atamba. Adhesar deri artikellah Jakarta Post, pengguna internet neng Indonesia bhein depak sampe 73 juta pengguna otabeh setara bik 29% deri populasi rakyat Indonesia kabbhinah. Setiah riah marghenah beberempah alasen akadik kepraktisan ben bennyak eng peleyan, reng oreng lebbi lebur abelenjhe lebet internet. Hedeh bisa ngangghuy kesempaten riah ghebey olle keuntungan. Bisa e lakonen lebet analisis pasar, sareh target audiens se sekeranah cocok bik apah se hedeh terro jhuel. Lebet bedenah internet riah, reng oreng se terro molaen usaha saongghunah lok kodhu sa sossa kadik lambek.


Benyak bioskop ning Indonesia, otamanah ning kotah rajeh engak Jakarta ben Sorbhejeh. Ning Jakarta bede bioskop se paling tuah, nyamanah Metropole XXI otabeh Bioskop Megaria. Satiyah bioskop riyah dhedhih cagar budaya ning Jakarta. Bioskop se bede ning jhelen Pegangsaan ben jeheln Diponegoro, Menteng ariyah bioskop pertama se eandik Ibu Kota. Ning taon 1932, bangunan riyah dhedhih roma oleng blendeh. NIng taon 1949, bangunan riyah e alih fungsikan dheddih gedung, pas ning taon 1951 dhedih bioskop metropole. Ning dhe'adhe'en e bukkah, biskop riyah ghun nayangaghi film dheri Amerika, polanah ikatan kontrak. Bioskop riyah dhedhih bioskop nomor sittong lambhe'. Bioskop riyah andik lahan saluas 11.623 meter persegi.


Ta' pera' ruwa, engko' endi' kanca kiya se ajhual kodung regghena ye begh larang. Angghuy kelas attas. Kodungnga segitiga merk castuarine. Paleng mode regghe mun promo ye 150 ebu, biasana ye 180an ebu. Tape ye bahan kodungnga jhe' salah. Bede regghe bede bharang bhagus. Ta' kera rogi, ta' kera kasta. Nyaman ongghu pokokna. Kaenna alos, lembu', ben ghambar macemma gus bhagus kiya. Bisa e pesen kiya mun endi' ghambar dhibi'. Ajhualla lebat sosial media ben aplikasi online kiya, sateya la cokop ekennal kodungnga. Tape sasaranna ye reng attas. Tape ye jhalanna possa' nemmu bhai, tape ye jeriya semangatta luar biasa ongghi. Akhirra sateya ye pendhe la usahana kodungnga, begh rammi.


Deskripsi toko mon ajhuelen online ajiah penting ghebey e cantumaghi mon mukkak toko neng marketplace. Polanah bedeh ebuen toko online se siap asaing bik tokonah hedeh. Tebhenah hedeh parloh merrik kesan profesional ghebey ngeyekinaghi se melleh. Sala sittong cara se bisa e lakonen ajiah lebet ngedeskripsiaghi toko online nah semenarik mungkin ghebey ngebangun kepercajeen. Deskripsi toko bisa kiah e sebbhut dheddhih identitas tokonah. Bik bedenah identitas se jelas, se melleh lok kerah bhingong bik toko jiah. Misallah ngejhuel produk apah bhein ben lokasi otabeh alamat pengereman produk. Tebhenah kebhutoan calon pembeli soal informasi dhesar jiah bisa e jeweb lebet deskripsinah.


Enoman se asoda nga' Fanta, Sprite, Coca-Cola, ben en-laennah lakar la nikmat ben segger ka jhile otabeh gherrungan. Apapole eyenom terpa'en panasseh areh. Hal riyah se nyebab aghi bennya' oreng senneng ka enoman riyah. Can para ahli, enoman riyah abherri' ancaman bahaya ghebey se ngenom. Enoman riyah bisah nyebeb aghi palengen, mlarat se tedhungah, ben ngitek polanah enoman riyah ngandung 10 sendok ghuleh delem sakalengah se bisah maancor vitamin B. Salaen jiyah,  enoman riyah badha kafeinnah se bisah maceppet detak jantung, onggenah tekanan dere, asam lambung, ben panyaket se laen. Mala akibat se paleng sarah deri enoman riyah ye mateh. Polanah kadeng oreng ngenom enoman riyah bhektoh tabu' kosong ben kandungan se badha e enoman riya kerras sarah. Sakeng kerrasseh, enoman riyah bisah eghebey abherse' besseh se karat.


Neng Malang bada kenengngan se nyaman mon eghabay ma'–kema'an. Kennenganna anyama Bedengan. Bannya' sombher aeng se bisa eghabay mandi. Kennenganna celleb. Apa pole bakto jhan ojhan. Malang lakar ekennal bi' oreng Kotta celleb. Mon osom ojhan, Malang bisa celleb sara. Engko' perna entar ka Bedengan. Kennengnganna ghi' jhau dari Kotta. Ghi' so' maso'. Jhau dari romana oreng. Bedengan areya lakar kennengngan se bisa eghabay kennengnganna oreng se nyare neng senneng. Kadhang sataretanan ghenna' bi' reng towana se entar ka jiya. Bannya' keya neng jiya na' kana' maddhek ma'–roma'an. Bisa no–tonowan lem–malemma otaba ngobbhar kaju ma'le bisa maanga' bhadhanna dari angen celleb.


Angghuy taneman ghebey namba kesejukan. Kita le taoh jhek bektoh siang, taneman ngaselaghi oksigen. Ajiah ghebey sala sittong cara male ngorangen angghuyen AC ben listrik. Selanjutteh ghebey ngorangen listrik, kita bisa ngakalen penerangan roma. Pasteaghi penerangan ruangan se cokop terang ghebey ruangan e delem roma bik masokaghi sinar mataareh. Ajiah kiah se bisa namba kesehaten kita, polanah sinar mataareh ngorangen kelembaban ruangan. Mon ruangan cokop terang, maka lampu se e angghuy kiah lok pateh bennyak. Mon parloh ngangghuy lampu, pajheu lampu se bennyak ngalak energi panas teppak e pettek, akadik bola lampu pijar biasa (tungsten). Le bektonah kita ngangghuy lampu LED se lok bennyak ngelepasaghi energi panas ben konsumsi listrikkeh dhiddhik.


Badha pole neh enoman se paleng aneh sa kottah Bhangkalan, Nyamannah es beggen janda. Duh la dhari asmana epon la ampon maghabay oreng akelekkek ghan. San ebethak keng coman es begghen biasa, ban rassannah epon dhari manes ghabayan roh se mabisa ngebey areng abetok an. nah neka bahaya. Amargha oreng neka se ajuel lok pojhur daddhinnah oreng sobhung se melleah. kammah se bisa maghabay abhatok'an ban pole rassannah ango'an melleh es begghen ghen 5 ebhunnah ruah, se biasa bein. Salah aeng begennah asli lok akadhi e ka'dhissah, ban pole reggennah terlalo larang sarah, lok cocok pokok na.reng oreng se normal ngara tekerjed jughan sareng regghannah.


Carl`s Jr apa gi` bede se ta` tao soal Carl`s Jr? Se pernah odhi` e kota-kota raja utamana na` kana` ngode ben oreng kantoran paste tao. merk burger salaenna burger king se engko` sennenge. Salaenna pelayanan, pajhet ongghu rassa ta` pernah lecek. Nyaman onggu. Restoranna ongghu raja ben nyaman. Kennengan luas, karyawan ramah ben bersahabat. Cepet penyajianna. Biasana pas lambe` engko` odi` e Sorbhaja beberapa kali neng outlet se bede e Jhalan Kertajaya Indah. Ruwa Pelayanan ben kennenganna bhagus sara. Pokokna ta` kecewa sakale ka produkka. Bannya` macem ben peleyanna. Bannya` promona kiya, apapole pas ngakan e kennengan ebakto pandemi COVID 19 riya.


Ngarassaen rogi teppak ngalakone osaha neka hal se biasa sadhajana oreng ngarassaen. Namong lok sadhajana oreng bisa pagghun ngalokne hal jareya tettep bisa narema ban bisa santay ngadebbhinnah. Dhalem kaadaan jareah tantonah bedeh duwe' pelean, daddhi se lebhi sae otaba pasrah sareng apah kabadhannah. Lakar manabi ngalolah bisnis se bedeh neng gharis ngalamen karoghie neka lakar bhutoh mental se ekstra sarah. Aneka faktor se eka'dhimmah daddhi jhalan strategi kaloar dhari kaadaan se eka'dhimmah bisnis jyah ampon alamen karogien Tantonnah sadhajana oreng bedeh cara dhibi' manabi la ampon adhabu perkarah bisnis neka. Saenggha hal neka tantonnah lok kengeng e sebbhut aghin sadhajana melanah neka lakaran daddhi lappannah dhapor.


Fira lambek mon mangkat sekolah mesteh lok toman eyanter bik ireng tuanah. Padahal sekolanah Fira riyah semmo jeuh deri romanah se korang lebbi belluk belles kilometer. Fira le biasa numpak kol mon mangkat sekolah. Fira riyah numpak kol lok kedibik'en bennyak berengah sekanca'an se numpak kol kiyah. Fira riyah mangkat deri romanah pokol ennem lagguh teros ngambek kol se entarah ngelebeten sekolanah. Fira biasanah ngambek neng jhelen raya degghik le bennyak mobil kol riyah se lebet, kadheng sellak bik mored laen kadheng kiyah kosong ben sepeh tadek penumpang. Fira lebur naek mobil angkot riyah mon atemmoh bereng pak sopir se ramah.


Nase' Ghuring ekaghabay dari nase' se plappa nomer settong se ta' olle ekaloppae reya bhabang pote ban etamba plappa laen enga' buja micin ban caos tomat se abarna mera. Mon jhuko' kakanan reya coma bhit-kobbhitdha dhaghingnga ajam se eghuring maso tellor se esaloyaghi bakto eghuring. Mon nase' ghring se spesial biyasana ghi' etambai dhar-dhaddharra tellor eyattassa otaba tellor coplos. mon nase' ghuring setiyaan jhuko'en bisa jhuko' ennus otaba bai' dalem enga' ate, lang-bhalang otaba bai' dalem laenna. Keng mon barna lombrana pagghun mera polana la biyasa barnana mera Mon nase' ghuring. salaenna plappa maso jhuko' ghella' biyasana nase' ghuring ngangghuy minnya' bijjhan se ma asarenengngan bau ro'omma.


Kabadhaan alat musik tradisional ghik pagghun lok daddhi kalerresen sareng nak kanak ngodeh samangken. Padahal saongghunah kita daddhi oreng Indonesia ryah kodhunah bangga tor ngakkoen melannah neghara kita neka soghi ban ghaduwan bannyak kabadhaan salah settongah neka budhaja musik tradisional. Alat musik tradisional jhaman samangken la ampon parak punah, namong dhari paneka saongghunah kita se daddhi generasi ngodeh ryah kodhu ghaduwan pamekkeran sopajha kadhinapa carannah alat musik paneka bisa e teremah ka sadhajana kalangan. Bisa e maen aghin sareng Naka kanak ngodeh samangken ban jha'sampe' e akkoen sareng neghara se Laen akadhi tarian tradisional jaruah se la ampon badha ngakkoen kabadhaannah.


Dari tanang, bannya' bharang se kalowar nyare nasebbha bang sebang. Mangkana bada pertanya'an se kalowar dari jiya. Apa ajhar ghallu apa langsong alako? Bannya' oreng se kadhang ta' partaja ka tanangnga dhibi'. Seteya kan bannya' gharabhan se kaloar dari tanangnga dhibi' ban mahaselaghi ka oreng. Ajiya bisa dhaddhi ghabay kalokowan neng romana. Senga' aghabay korse ban ghabay rang bharang se laen, se lakar dhaddhi nyamanna tanangnga dhing aghabay. Nyamana rowa kreativitas ban inovasi. Keterampilan jiya se kodhu ekaandi'. Kadhang oreng kan ta' mekker ka bharang se lakar eyangghep sarpa'an tape ghi' bada arghana. Dhaddhi sarpa'an ajiya eyola dhaddhi bharang se bisa ejhuwal ban maontongaghi. Senga' ghabay ettas dari plastek ban en laenna. Bannya' poko'en. Ajiya bisa keya mon terro taowa aghabay pan napan jiya, arowa bisa neppa ka youtube. Neng dissa' ngolpa mon ghun ghabay conto.


Badha kesah dhalam Al quran se mabadhi rosulullah nanges dhalem tedungah ban dhari mempe jareah toron sala settong sorat se anyamah  Al-Kautsar. Nah dhari sorat paneka rosulullah a dhabu dele nanges tor a senyum. Terrros Malaekat Jibril a tanyah ka Muhammad, anapah mek nanges sampeyan neka, amempe apah ya Muhammad ?. Rosulullah lajuh adhabu, kulah nanges amargha mangken neng akherat kulah bhakal bahagia sebab atemmoh tang ommat neng settong telageh se ayamah telagha Kautsar, nah Allah noron aghin settong sorat se anyamah Al-kautsar ya Jibril. la dhari paneka, kulah se jhu'toju' sore sareng ramah dele lok sabber maos duweh Al kautsar teppak tedungah male atemmoh Rosulullah dhalam mempeh.


Semarenah robot e atur, maka kodhu e coba. Bennyak oreng nyoba robot neng akun demo, keng bedeh alasen se serius ghebey lok ngelakonen hal jiah. Akun demo ngangkak beban psikologis deri trader, polanah hedeh taoh jhek hedeh lok ngoperasiaghi pesse ongghuen ghebey ngalak keputusen. Mon hedeh terro nyoba robot, faktor psikologis deri pasar se nyata jiah stress se kodhu e pertimbangaghi. Alasen ghebey nyoba neng akun real jiah polanah akun demo lok andik spread, lok andik masalah ekskusi, ben faktanah lok ghempang sarah ngajherin robot ghebey ngehindarin jebakan pasar. Dheddhih teppah hedeh nyoba robot, molaen neng jenis akun real se hedeh terro angghuy.


Sittong areh engkok mutusaghi ghebey nompak bus wisata ghebey alengleng dek beberempah kennengan wisata neng Malang. Tang peleyan ajiah gheggher dek sittong bus wisata se ketelak nyaman ben bherse nyamanah Bus Arjuna. Marenah messen tiket, engkok nompak ke delem bus ben tojuk neng korseh se mareh engkok pele seghilok eng. Engkok ngerassah cek bhunganah polanah bus ajiah bedeh AC se cellep ben audio se bisa mettek musik se lebur selama perjalanan. Perjalanan dk kennengan wisata pertama ajhelen lancar ben engkok bisa nikmatin pemandangan se cek bhagusseh selanjhengan jhelen. Marenah depak dek kennengan wisata, kami e berrik bektoh se cokop abit ghebey alengleng kennengan ajiah.


Mun terro olle buah se bannya` ben bhagus, ye kodhu tao carana aromat se teppa`. salah settong cara olle buah anggur se bhagus ben subur iye ariya bede beberapa langkah. Pertama, kodhu nyiram buah anggur saminggu 3 kale, utaman pas musim nemor. Kaduwe` masteaghi olle terangnga matahari minimal 6 jham saare. Katello` aberri` pupuk se cokop ben bhagus. Dalem s settong pot, berri` minimal 1-2 sendok ngakan. Salaen riya, perhateaghi bakto aberri` pupuk ye ruwa mun anggur la omor 90 are, sementara mun pupuk lanjutan berri` sabulan sakale. Kapeng empa`, mun la raja pindahaghi ka pot se lebbih raja. Kalema, pareksa kondisi tanah apa parlo eghante apa enje`. Se terakhir pangkas tanaman anggur rantingnga ma` le cepet bannya` buwana, biasana 2 bulan sakale.


Anggi riyah mentah dek bapak'en mon  orengah wes mareh sidang skripsinah terro melleh jhem iwatch. Jhem iwatch ajiyah keluaran salah settong produk deri Apple watch se edimmah degghik bisa nyambung ben hp iphone se andik'en Anggi. Anggi riyah aherrah pas rajin noles skripsinah makle bisa lulus ebektonah ben segera sidang ben olle hadiah deri bapak'en. Aherrah, Anggi ongghuwen bisa sidang skripsi ben olle nilai A neng skripsinah, margenah bapak;en mareh ajenjih dek Anggi, mangkanah pas langsung e transfer pessenah makle Anggi bisa melleh dibik jhem se eketerro deri abit jiyah. Ontongah bapak'en Anggi riyah lakar le sogih ben lok cerrek dek anak'en.


Oreng sengangghuy aplikasi cookpad biasanah bede 2 macem oreng. Oreng sittong se ghun nganghuy cookpad ghebey nyareh resep se ekaterro, oreng duwe' biasanah se lebbi niat posting resep makle bisa e becah oreng lain. Bebde 2 fasilitas lain ning Cookpad. Sala sittongah nyamanah Reecok. Reecok ariyah mon amasak ah rsep se bede ning cookpad. Caranah kareh nyareh pelean Button Recook ning bebe tiap resep se ekaterro pas posting hasel kakanan se eghebey ben posting sakalangkong ghebey resep beh. Bede kiya fassilitas laen, nyamanah Cookmark. Cookmar ariyah bisa aghebey pengguna nyempen resep se ekaterro eghebey langghu' otabe lebileh mon sempat. Mon la anghuy Cookmark, oreng tak parlo nyareh pole mon amassak ah kakanan, dhedhi tak posang.


Mulya oreng songenep se la abit ning jakarta. Maske la lema taon ning Jakarta, Mulya tak toman entar ka Monas. Sittong bektoh, mulya e dhetengeh kancanah se dheri Jember. POlanah bede kancah jheu se deteng, Mulya pas ngajhek ka Monas. Teppak areh Minggu, Mulya ngajek kancanah se dhri Jember ka Monas nompak KRL. Mangkat dheri Stasiun Bogor kol 6, pas toron ning stasiun Juanda. Dheri stasiun Juanda, pas ajhelen sakuning dhe' monas. Depak monas pokol 11 siang. Ternyata bhegien ataas monas la mukkak. Mula ben kancanah pas masok ke musem se bedhe e monas samarenah antri ce' abitdeh ning pintu masok.


E bektoh minyak guring arghenah cek larangah sementara kodhu a massak kelaben cara e guring, bedeh settong alat sebisa a guring ken lok ngangghuy minyak. Nyamanah alat-ah air fryer. Air fryer alat kaangghuy a guring kakanan sengangghuy udara panas sebisa meddhi aghi kakanan massak. Selaen jiah, mun ngangghuy alat jiah kakanan bisa a bernah coklat ben rassanah lebi gering. Kelebihan air fryer sepertama, kalori ben lemak sebedeh neng kakanan lebi didhi e tembeng a massak ngangghuy minyak guring. Kedue, bisa me elang bahan sebahaya neng delem kakanan. Ketello, mun a massak lok kebeter kenning minyak panas ben kakanan lebi gering.


Pettes accen engghi jareya sala settong le olle khas daerah se badha neng polo Madhura. Dhalam 4 kabupaten paneka ghaduwan jenis pettes se en Laen ruah rassannah. Molae dhari Bhangkalan sampe' Sumenep rassannah neka laen sadhaja. Tapeh SE paleng terkenal jaria pettes Bhangkalan moso pettessah Reng Pamekasan. Melannah sampeyan entar ka Madhura pastinnah ngalebadhin bharung se badha neng salanjangah jhalanan kaloar ban masok dhari Suramadu ka'dhinto. Rassah pettes Bhangkalan tor Pamekasan ka'dhinto lakar parak padeh, manabi Bhangkalan semmoh manes namong Pamekasan semmoh accen. Kabadhaan oleh oleh khas Madhura paneka daddhi sala settongah cere khas se maghabay Madhura eksistensi sareng kakanan tradisionallah sebab aneka lakar kakanan khas Madhura ban le olle khas daerah.


Yudaisme paneka sebbhudhan laenepon iya areya aghama Yahudi paneka settong aghama Abrahamik, monoteistik, ban etnis se aropaaghi dhaddhi dari tradisi dan paradabhan aghama, bhuddhaja, ban hokom kolektif reng-oreng Yahudi. Reya aramo' dhaddhi aghama kasoson e Temor Tengnga e jhaman Perunggu. Pan-barampan ahli nyangghemme jha' Yudaisme modern aoba dari Yahwisme, aghama Israel kona ban Yehuda, e aher abad ka-6 sabellun Masehi, ban kalaban sapaneka eyangghep dhaddhi sala settong aghama monoteistik paleng towa. Yudaisme eyangghep sareng aghamawan Yahudi dhaddhi ekspresi dari jhanjhi se Allah tepteppaghi kalaban oreng Israel, emba bhuju'en. reya tamaso' bannya' serradhan, praktik, kabadaan teologis, ban bhukte organisasi. Ketabepon Talmut otaba Taurot.


Olahraga rennang areya olahraga se kodhu ngambang neng aeng ban nganjuaghi soko ban tanang ma'le bisa aghuli neng aeng. Olahraga reya la eyako bi' dhunnya epadhaddhi olahraga se essa. Olahraga rennang otaba acebbhung ban alangngoy, areya la bada abit. Lamala olahraga reya epadhaddhi olahraga se wajib eyangghuy dalem latean militer neng jhaman Romawi. Mon oreng se ta' tao alangngoy, arowa ta' etarema dhaddhi militer. Parkara alangngoy arowa perkara dhasar dalem latean se aghuna ka dhibi'en oreng. Mangkana sampe' seteya olahraga reya ghi' ekaraddhu dalem lomba otaba dalem peleyan oreng se maso'a ka tentara otaba dhaddhi se laen. Neng lomba, ta' ghun addhu santa' mlolo se enilai. Tape bada keya se addhu agaya. Ghulina bhadhanna ganteng apa enja'.


Mayu rabat careta se bada kaangghuy ngajhari ana' poto. Oreng kona ngajhari tengka ban tatakrama kalaban aghunaaghi careta se marlowaghi adab. Sala settong conto caretana oreng tedung e masjid se lebbi molja etembhang oreng se ibada malolo. Oreng andi' elmo tdunga lebbi molja lantaran apa se ekalako adhasar elmo tape mon oreng bannya' ibada ta' andi' elmo bannya' ibadana se etanyaaghi. Se tedung reya kadhang bi' setan ejhaghai polana mon pas sampe' ekaloppae kastana tada' pada pas ibadana tamba santa'.  Aherra mon ibadana tamba santa' setan pas sajan ta' bisa aghuli se aghudha'a. Mangkana aghama paleng senneng da' ka oreng se andi' elmo etembhang ibada bannya' keng ta' tao ka apa se ekalako.


Andini jiah anak pertama deri tellok tretanan. Ajiah anak eng oreng lok andik. Tapeh alhamdulillah nah Andini bisa asekolah sampe S1. Ajiah sabbhen andik tugas kuliah, mesteh ngenjhem laptop mbak sepoponah. Lok jarang kiah mon Andini ngenjhemah, mbak sepoponah ghik ngangghuy. Otabeh tebhelikkeh. Teppak laptop mbak sepoponah e angghuy ajiah, mbak sepoponah jiah terro ngangghuyyeh. Alhasel, mon Andini se teppak terro ngenjhem lok bisa, yeh antara ajiah ngelakonen neng hp otabeh mon bhuto sarah ajiah ngenjhem laptop tetangghenah. Mon mbak sepoponah. jhek nyamanah bhein se andik, mesteh nyoro Andini ngelakoaghi tugasseh mon ajiah andik tugas, apah pole mon teppak darurat.


Mun reng lambe` nyamana barbel, ye riya beddhi se e pamasok ka bhutol kecap otabe ka kaleng susu raja pas bede ghu` tegghu`na dari pipa. Mun atlet angka` beban otabe se bhutoh kekuatan tangan ben soko biasana ngangghuy riya ghebey laitan makuat ototta. Mun e tangan biasana makuat ka tangan, contohna enga` pemain voli ngangghuy barbel e tanganna ma`le tambeh kuat pas nokol ben naccek. Mun pemain bal balan biasana angghuy e soko ma`le kuat tendanganna ben bal arassa enteng pas e tandhu`. Bannya` olahragawan kabbhi se maste pernah aghunaaghi barbel riya. Tojhuanna okok ghebey makuat otot tangan otabe soko.


Robi ghik buruh pertama hdeteng ka Jakarta. RObi dheteng areh Jumat polanah bedeh acara ning Tanggerang. Samarenah norok acara sampek minggu, Robi terro entarrah ghelluh ka masjid istiqlal ghebey nyongok masjid riyah sabellun mole. Sadhepaken ka masjid iqtiqlal, robi bhingong polanah masjid cek ramminah moso rombongan jamaah. Pas robi masok ka masjid, robi ngejjhit ternyata se ngesse'eh pangajhien riyah ustad idolanah robi ariyah ustad somat. Robi cek sennengah polanah bisa tatemmoh moso ustad somad. Robi pas sekalean norok ceramanah ustad somad riyah. Samarenanh pengajhien, robi pas mintah a foto ka ustad somat. Pas langsung abheling ka hotel ghebey peshiapan mole ka romanah.


Kantor areya banne ghun kennengngan se aesse oreng alako se bada komputerra. Kantor areya bisa kantor se essena ghun meja mlolo ban ghun eyangghuy oreng se ata bhanta'a. Eyangghuy ghabay diskusi otaba kennengngan wawancara. Maske dayya, pagghun keya. Neng bajangan, kantor reya pagghun ekoca' kennengngenna oreng raja ban sukses bisa alako neng kantor. Apa pole se majhagha kantorra dhibi'. Marena jiya, bannya' keya oreng ngangghep jha' oreng se ngangghuy sepatu jiya la tanto andi' motor raja. Motor kijang ban en laenna. Lakar buddhaja senga' reya ta' bisa eyoba dalem kabada'an santa'. Buddhaja senga' jiya mon terro epatada'a lakar kodhu on laon. On laonan pagghun dapa' keya, koca'en oreng Madhura se bannya' se mekker odi' areya aghantong ka potosanna Pangeran kabbhi.


Kennengan wisata laen se lok kala menarik ghebey e detengin teppak preien neng Pulau Medhureh ajiah Taman Nasional Meru Betiri. Taman nasional ariah sala sittong kennengan wisata se ghilok pateh populer e kalangan wisatawan. Keng keindahan alam se bedeh neng Taman Naisonal Meru Betiri riah lok kala deri taman nasional laennah. E dinnak pengunjung bisa nikmatin keindahan hutan tropis se ghik asli bik nemmoen bennyak macem satwa liar se odik e dissah. Selaen jiah, pulau Medhureh kiah andik wisata tersmebunyi se nyamanah Ghunong Balam. Ghunong riah kennengah bedeh neng Kacamaten Bhengkalan ben tegghinah sekitar 990 meter deri permukaan tasek. Ghunong Balam lok cuma andik keindahan pemandnagan alam, tapeh kiah andik sejarah se menairk. E dinnak pengunjung bisa nyeling beberempah re-karenah bangunan purbakala se ghik e rabetin beccek.


Ngarassa aghin daddhi nak kanak se a lakoh neng kantor jareya maghabay kulah lajuh mekker sarah, apah se kulah lakoneh jareya sala ghi, anapah kulah daddhi lok fokus manabi ngalakone hal-hal jareya. A lakoh neng kantor lakaran maghabay madheteng pesse se bennyak namong ghilok nanto kita bhakal ghaduwan masa se lebbhi sae ka adha'eng. Aneka tergantung kadhinapah carannah manossah jareya mekkerren odhi' saotonah. Kalabhan dhari jareya, oreng se alakoh neng dhalam roangan otaba ghaduwan bisnis hibik jyah lakar la laen sarah. Melana dhari ka'dinto rassanahneka ghi tak padeh, kalakoan neng dhalem roangan sareng neng loar roangan laen manabi sampeyanabesin ban rassaen.


Kelebbiyennah laptop selanjutteh jiah andik okoran se lebbi rajeh. Okoran laptop paleng kennek jiah 18 inci. Layar monitor se rajeh riah tentoh bisa ngebey hedeh lebbi nyaman. Aktivitas digitallah hedeh bisa lebbi efektif polanah e dukung bik layar se cek rajenah. Selaen jiah laptop kiah andik RAM ben VGA se lebbi bhagus. RAM se kapasitasseh rajeh bisa ngebey laptop alakoh lebbi bhagus ben antilelet. Mon VGA se lebbi tegghi bisa ngebey tampilan layar laptop dheddhih lebbi bhagus. Ben akadik se mareh e kocak jhek laptop jiah versi tentengah komputer biasa, tebhenah e bhendhingin notebook se versi mini nah laptop, tentoh laptop lebbi cocok ghebey alakoh.


Bede kiya lambe' engko' endi' kanca mun stres biasana ngakan bannya'. Oreng mun lempo kan biasana panengnga senneng benni stres, tape kancana engko' settong riya mun lempo ruwa panengnga bannya'pekkeran. Dhaddhi epaburu ka ngakan se bannya' pas ta' bu ambu. Sampe' dalem sabulan bisa 5 kg ongghena. Ruwa sakeng stres pas neng kennengan kuliah lapangan. Sakelompokna ce' ta' nyamanna. Nemmu bhai dhaddhi parkara. Ontongnga kuliah lapangan bakto ruwa pera' 40 are. Dhaddhi langsung senneng jeriya, koros lah pole abe'na. Buh aserro pas depa' ka kontrakan, ta' nyaman ongghu kelompokna ja manja ghellu. Kodhu se ngakan se mewah mun sarapan. Ye mun soghi nyaman, mun pas sanguna ngepas kan ye neser. Sara ghellu ongghu kelompokna jeriya.


A sedeka ghebey oreng laen riyah ajeran aghemah se bhegus. Ariyah ghebey abhersean harta se e kaandhik ben ghebey abhentoh oreng kiyah. Mon sedeka riyah nominallah tak etentoagji moso aghemah. Samampunah se aberrik. Mon zakat riyah nominallah e tanto aghi moso aghemah, pilanah sifatdeh riyah wejib. Mon sedeka riyah sifaydeh sunnah sapah se mampu bhein. Mon mampu tapeh tak ikhlas ye laen caretah. Benyak cara ghebey a sedekah, bisah langsong e bhegi ka oreng se terro e sedekaaghi. Tapeh bisa kiyah lebet lembaga zakat se benyak ning daerah-daerah. Mon lebet lembaga zakat riyah biasanah la andik sasaran mustahik dhibik. Mustahik riyah oreng se berkah naremah zekat. Sala sittongah oreng fakir miskin.


Coba' mon kake terro tegghiya kake bisa amaen ca'-lonca'an bhan ghu-lagghu. Otaba kake bisa acebbhung ka tase' otaba ka songai. Kor lakone bhanare. Ongghu pagghun tegghi keya dagghi'an. Biyasana oreng se ceppet tegghi roya dhing areya elakone bakto ghi' kene'. Nyaman dhaddhi kalakowanna re-saare jha' ghun ca'-lonca'an ajiya. Sambina kake ta' lako apa mon bakto ghi' kene'. Pa-apa pagghun narema berri'enna reng towana. Keng monla towa ajiya senga'. Tako' bada reng towana menta balessan polana ghi' kene' la merri' bannya' ka dhibi'en. Mon lakar terro dhaddhiya plisi contona, kake bisa molae olahraga ajiya. Polana plisi areya bhuto tegghi bhadhanna. Tape ta' tao keya mon kake andi' reng dalem keng kake bhadhanna ta' tegghi otaba tegghina ta' dapa' dhing nabang plisi.


Cobak serah se dhujen ka buah Wortel ka'dhinto? wortel neka ternyata buah ban sayuran se bisa ekaghabay napah bain ternyata. Ban pole wortel ternyata bannyak manfattah ghabay bhadan neka. salaen mekuat sistem kakebbhalan badhan, maalos kolek, ban nyegghe jerebe', obhu' ronto sareng kolek se kasar, Wortel jughan bisa ngahindare penuaan dini dha robah. Buah neka jughan ngandung serrat se bhagus ghabay ka sistem pencernaan dhalam tubuh manosah ban bisa masehat matah tantonnah. nah dhari argumentasi neng attas, bahwasannah wortel nekah sanget bhagus ka kasehadhan tarotama ka kasehadhan kole', matah, sareng pencernaan. daddhi ghabay sampeyan kodhuh gelem ngakan wortel ghi, jha' kalep tengale manfaattah ka badhan dhibi'.


Ngutip deri Tempo, juru massak wejib hukummah andik dhesar massak male lok kewalahan teppak ngeracik menu. E sebbhutaghi neng Okezone.com, male kakanan bisa e nikmataghi dheddhih dhesar amassak se kodhu e kuasaaghi bik juru massak ajiah kadik teknik massak se bhender, cara ngerrak han-bahan massakan, abitteh bektoh amassak se bhender, keseimbangan cita rassah tiap komponen delem kakanannah, ben ghik bennyak pole laennah. Tapeh ghebey dheddhih seoreng juru massak apah cokop keng abekal kaleburen tok? Kocak eng Kompas, ternyata bhuto lebbi deri sekedar kaleburen ghebey dheddhih juru massak. Tapeh kiah kodhu andik katerroan, disiplin, bik kodhu penter ghebey ngemotivasi abek dhibik.


Pertandingan bulu tangkis e taon katello` engko` dhaddhi atlet kabupaten pernah katemmu ka pemain se ampo juara ben ta` pernah ageser dari juara settong. Engko` pas ruwa lolos perempat final. Buh ma` katemmu ka jeriya, tape engko` enga` oca`na tang Bapak mun se e bhutoaghi atlet ruwa pertama ben apa bhai oreng terro suksessa kodhu mentella kuat ben ta` olle nyerah sabellunna a perang. Kalah menang ruwa biasa, se penting usaha kodhu pol pola, jhe` tako` ka sapa mosohna ben sakuat apa jeriya. Sikat kiya, beh jeriya juara apa enje` pas beremma orengnga kodhu adheppe. Kalahlah ben terhormat ben ta` dus nodusi. Pas pertandingan engko` kalah, tape ye puas panengnga engko` sempat nepo labanna engko` sampe` jeriya talabu, pas engko` kalah pera` kace` sakone` angkana. Puas ben senneng maseh kalah, sapa se ta` asorak. "Buh bhagus ongghu nak kanak jeriya mentalla", ca`na pelatihna engkok`.


Bada rote neng Ambon reya pada bi’ merci se bada neng Madhura. Merci keya, engko’ ta’ tao jha’ dari dimma asalla. Paleng la dari Ambon keya. La neng Ambon reya bada rote se anyama Bika. Barna ban lembu’en cora’ pada bi’ merci. Barnana koneng. Bada keya merci se abarna pote. Rassana lakar manes. Andi’ rassa pandan se cekka’. Salaen rassa aslina, Bika Ambon areya andi’ bannya’ macemma rassa, senga’ arassa keju ban dhurin. Mon neng Madhura merci cora’ ghun-pagghun rassana. Keng lakar rassana bada rassana pandanna. Bisa ekaghabay le-olle mon kake entar ka Medan. Bika Ambon la seyap ekeba man-dimman. Tape mon ekeba rowa kodhu dalem kabada’an tatotop rata. Tada’ se bhullong neng bhaddhana rowa. Tako’ dhaddhi apa’ rassana mon abit bada neng jhalan.


Bulen molod riyah biasanah bennya' oreng se mabedeh agih acara moloddhen dek compok'en. Degghik malem riyah keteppak'an e roma bedeh acara moloddhen. Mamak deri jeuh areh le mareh messen macemmah bueh se egebey esabek e talam gebey oreng arebbhuk ben se esabek ekeranjengngah oreng san mole. Mamak pessen bueh riyah dek kancanah, bueh se epessen gebey esabek dek talam bedeh apel, pir, jeruk, nanas, dheggen, manggis, semangka ben anggur. Mon bueh se esabek dek keranjeng bedeh apel bik gedheng ben etambaen jhejhen. Mon pessen bueh dek kancanah mamak eberrik arge mode. Buenah kiyah genteng bik segger kabbhi. Deri sakabbinah pessenan tang mamak engkok paleng seneng ngakan anggur bik apel polanah rassanah bedeh celok manessah.


Firda  anyar mukkak usaha neng romanah. Usaha riyah gebey pemasukan sampingan selaen deri pekerjaan reh-searenah.  Usaha se gik buruh ebukkak ajiyah usaja laundry. Firda mukkak usaha riyah polanah romanah semmak bik kos-kosan nak-kanak kuliahan se biasanah mon nak-kanak  kuliahan males nyassa dibik. Usahanah riyah mukkak ben areh ben se ajhegeh neng tokonah beddeh tretannah Firda. Semenggu pertama mukkak laundry riyah lok pateh bennyak se nyabek klambih kotor neng tokonah Firda gebey esassa, keng Firda lok pas ngambul otabe sossa. Polanah hasel sassa'an ben setrikah neng kennengan laudrynah Firda genteng ben argenah mode, pas sajjhen bennyak ben areh pelanggan laundrynah Firda,


Ela tak pateh lebur amain aing ning kolam rennang. Amain aing ning kolam rennang apapole se rammih ben nak-kanak laen, biasanah ela pas majheu polanah tak pateh senneng mon muanah kening tappesen aing dheri oreng laen. Ela seneng mon eajhek ka kebun binatang. Toman sekale, eajhek ka taman safari. Ela cek sennengah amain ning kebun binatang engak taman safari riyah. Sekaleh bektoh, Ela norok ka kebun binatang pas tak endek mole sampe nangis-nangis. Akhirrah, e aposen melleh boneka jerapah ben gajah se ejhuwel ning toko souvenir se bedhe e kebun binatang. Tak loappaeh, ela e ajhek afoto moso olar ben singa ning fasilitas atraksi moso binatang.


Dari kalowarra bannya' hape, sampe' seteya, hape se tegghu pagghun ekaandi' Nokia. Nokia areya ghabayanna lakar tegghu neng bhadhanna. Banne ghun bhadhanna, neng batrena pada tegghu keya. Abit se tada'a. Tape nokia areya kala canggih otaba kala maju bi' hape se lakar epataber aghuna ka kabhutowanna pasar. Senga' Apple, arapa ma' bannya' oreng se melle ban ngangghuy hape jiya. Ya polana pada bi' Nokia, hapena tegghu maske batrena lekkas tada'. Batrena ajiya lakar epalekkas tada' ma'le oreng se andi' jiya ta' segghut ghallu negghu' hapena. Nyaman keya mon lakar dayya kabada'enna. Lakar kodhuna hape ajiya ta' eyangghuy lebat dari bates. Pas cora' ta' kenneng ceccer bi' hape ban maloppa jha' dhibi'en andi' kanca se bada neng seddhi'en.


Benyak oreng nyareh olahraga se ekaseeng. misallah bedhe oreng se dhujen olahraga Zumba polanah tak engak olahraga tapeh efekgeh engak olahraga. Zumba riyah lebbi merep a tari dheripada olahraga, polanah anghuy koreografi nari ben bedhe musik se semnagat ben lebur se e settel. Zuma kiyah e lakoning berkelompok, dhedhih oreng se sengkaan mon olahraga ka dhibik bisah semngat mon benyak kancanah. Polanah senneng, biasanah olahraga se malessoh ben ma sengkaan riyah dhedih menyenangkan ben seru. Laen oreng, laen kasennengan. Bedeh kiyah oreng se sengkah olahraga polanah ojhengan, pas mele olahraga rennag se ning dhelem aing. Tak ojheng. tapeh efekgheh padheng engak oreng alari.


Mon hedeh entar dek Bhengkalan, jhek kaloppaen melleh mie endes kua seafood neng Mie Mandes. Ajiah termasok varian anyar neng Mie Mandes. Lambenah ghik adek se akua. Setiah sang le bedeh, dheddhih favoritteh reng-oreng. Kuanah accem peddhis, ngebey seggher dek matah. Neng attasseh bedeh odeng. Mie-nah akadik mie neng Mie Mandes biasanah, tapeh sang e berrik'in kua rassanah dheddhih laen ben nyegheraghi. Akadik ramen tapeh versi Bhengkalan. Lok keloppaen bedeh kriuk kolek lumpia, siomay, ben selada per porsinah. Ajiah pelengkap mie neng Mie Mandes akadik biasanah. Cara ngakan kolek lumpianah bisa e cellupaghi dek kua otabeh e kakan sang marenah ngompak mie ben kuanah. Varian se riah ajiah verian paleng the best neng Mie Mandes. Reng-oreng kodhu nyoba.


Siaran neng TV SCTV ben RCTI ben Indosiar lakar deri jheman lambek sereng  nyettel bal luar negri kaden liga inggris, piala dunia ben bal-bal laen se terkenal. Perusahaan jiyah lakar sengaja nyettel jiyah polanah peminattah oreng se terro negguh bal neng Indonesia riyah bennyak apapole oreng lakek'en, meskeh bedeh kiyah oreng binek se dujen negguh bal. Negguh bal deri TV kiyah bisa hemat kuota pulsa internet. Margenah siaran langsung, acara deiyeh riyah bennyak bedeh pas malem nyesuaiagig bektoh oreng luar negri kassah, kaden jhem sebeles sampk pokol duek malem. mangkanah mon terro pagghun lok ngantok teppak nonton bal riyah segilok'en kodhu tedung gellun.


Mun amain voli apade ben olahraga laenna kodhu ajhar beberapa dhasarra se penting. Dhasar dari kabbhi olahraga riya ye berka`. Mun berka`na kuat, amain apa bhai ta` ghampang ngos-ngosan. Pertama latian berka` lun alengleng lapangan biasana lema kale, teros pemanasan. Kaduwe` mun la mare ajhar kuda-kuda enga` latian berka` selang seling, teros ajhar kuda-kuda ka ade` ben kabudi. Kaempa` ajhar pasing attas ben pasing babah. Biasana mun bhuru ajhar voli, se pasing babah bisa baddhang tanganna, tape mun rutin latian bhan are ye pera` tello are la mare baddhangnga. Ben paleng penting pole ajhar serven babah ghellu, mun la faseh bisa ajhar serven attas. Serven attas dhaddhi ajhar mokol bal ghebey nyerang laban.


Pelet betteng otaba pelet kandung reya biyasana elakone bakto oreng bini' ngandung olle 7 bulan se pas epecet maso dhukon kandungan otaba dhukon pecet. adhat reya aslinna baris dari aghama Hindu tape bi' oreng Madhura pagghun ekalako tape bada se eyoba. Sabellunna mon pelet betteng reya epandi'i aing kembhang keng canthengnga ngangghuy nyeyor pas ghi'-tegghu'en dari ranca'en kan bhringin. Se ngandung ngembhan ajam maso nyeyor koneng otaba nyeyor ghaddhing, ajam, ban tellor. Biyasana ajamma epaburu pas etabang, telorra eyenyek. Tape setiya nyeyorra eberri' tolesan anacaraka ban aksara Arab dari aleb kantos wau. Ajam ban tellorra ebaghi ka dhukon kandungan se melet otaba mecet.


Lily gik Senin berik gik buruh mareh entar deri len-jhelen dek Gunung Bromo. Lily lakar terro entar dek kassah deri abit. Se entarrah dek kassah Lily nyepper ben lebet Malang. Edhissah Liliy keng seareh, Lily entar dek kassah bik kancanah. Lily mangkat deri romanah sore, nyampek Bromo jiyah malem parak lagguh. Lily entar dek Gunung Bromo terro neggueh mataareh terbit, ajelling deri Gunung Bromo lakar genteng. Bennyak oreng se padeh len-jhelen dek Bromo riyah, rata-rata reng luar kotta. Dek kassah Lily sarapen melleh nasek bungkos se ejhuwel neng sekitar kennengan. San marenah foto-foto sekancaan Lily pas mole dek romanah. Lily depak romanah parak manjing magrib.


Andik kakanan terro e yanga'ah pole male angak, tapeh lok terro ngangghuyah kompor ben minyak guring. Setiah bedeh settong alat gebey nga-ngakah kakanan selebi gempang angghuyyah. Alat jiah se e kocak microwave. Microave jiah alat sebisa e yangghuy kebey nga-ngak kakanan. Arapah microwave bisa engak jiah, polanah ngangghuy gelombang mikro se andik tegangan teghi pas eobe deddhi energi elektromagnetik. Alat jiah laen gunanah kelaben oven. Mun oven bisa meddhi kakanan se asallah matta deddhi massak, mun microwave bisa mededdhi kakanan angak-eng ratah. Selaen jiah, microwave bisa meddehi kakanan lebi kereng. Deddhi mun andik kakanan terro e yanga-ah anguan ngangghuy microwave tembeng ngangghuy kompor.


Es campur ye ruwa cem macemma wa` buwaan se ekettok ne` kene` biasana abentuk bunter otabe tak kotak pas eberri` es. Macemma buwa contohna somangka, melon, ben nanas pas etambei kolang-kaling ben cao. Etambei es serut otabe es kristal bi` aeng sakone` etambai susu kental manis. Para` edimma-dimma bede nyamana oreng ajhual es buah. ta` musem panas, ojhen mun oreng Indonesia pajhet dhujan ka es buah. Salaen porsina raja, es buah riya bisa eghebey nginum 1-2 oreng. Regghena ye mode, Rp 8.000,00 - Rp 10.000,00 aruwa la ce` kennyangnga. Lempo se ngakana nase`. Mun e Jawa Timur bagiyan bara`, nyamana es buah tape mun e daerah tapal kuda nyaman es campur.


Sateyap malem Jumat kulah ngadeg aghin pengajian neng eman dimman roma ategenteh sareng tatanggha sasoai lot tah bhi' dhibi' edeng. Pengajian aneka atojjuen ghabay ngajhiaghi ka reng seppo se ampon la adhingghal omor. Pengajian ka'dhinto e molae pokol 6 marennah Maghrib ban loberreh pokol setengah belluk. Manabi parsiabhannah nekah e molae pokol 3 sore ban oreng neka la ampon abeddhey ghebey berkat reng oreng se ngajih ka' dhinto. Lok coman berkat maloloh tapeh badha jughan kakanan se e dha'ar lastarennah ngajih jariya. Pokol 6 lastarennah maghrib ka' dhinto reng-oreng la ampon padha rabhu se dhateng ka'dhito reng lakek sadhaja, ban se bine' badha neng dhapor akalakon. E molaen pokol 6 lebbhi 15 menet lajuh a kholan sadhajan ban ampon la badha se mempen. Lastarehnnah adha'ar pas meghi berkat, lajuh lastareh sadhaja.


Saongghuna mun masalah masa`an engko` seneng kakabbhi masa`an, apaole mun nyamana indomie ecampor telor setengah mateng pas etambai cabbhi lete` du bighi se ekocek ben palappana sabelunna mie na massa`. Cocok pole mun ngakan pas jhan ojhan. Kakanan favorit pas ojhan ye riya, mantep lah pokokna, nga` anga` sambi nengghu drakor, buhg rassana terro nyimbu pole. tape ye ta` pera` ojhan ra, mosem nemor ye nyaman kiya, ta` ojhan panas ye pangghun nyaman. Sapa se ta` senneng Indomie coba`, Sa Indonesia oreng ta` bhusen se ngakana mie instan settong riya. Rassana laen dari mie se laen, nomer settong mun ca`na engko` dari segi rasa se tade` bhandhinganna.


Bedeh game nyamanah Plant vs Zombie. Engak nyamanah game riyah bedeh karakter butombuen moso zombie. Game riyah konsepbeh permainan bertahan se e ghebey moso PopCap Games ghebey Microsoft WIndows ben Mac OS X moso induk perusahaannah, Electronic Arts. Dehelem gam eriyah bede zombie se nyerang roma, se kodduh e pertahanin moso se andik roma, ajiyah pemainnah. Game riyah pertama kaleh e luncuraghi tangghel 5 Mei 2009. Versi iOS e luncuraghi ning Februari 2010. Mon versi Xbox Live Arcade  e luncuraghi ning tangghel 8 september 2010. Ning game riyah, pemain bisah mele taneman se andik cemmacem kekuatan pas bisa mele e sabhek e dimmah. Dheddih bedeh zombie se dheteng dheri adheknah roma menyerang.


Masjid riyah bedeh ning seddiknah Istana Presiden, ning adhekna Gereja Katedral Indonesia ben Gereja Immanuel. Pembangunan mesjid riyah e prkaarsai moso pesiden Indonesia se bektoh ruah e jabat moso Sokarno. Peletakan betoh pertama riyah moso soekarno ning tanggel 24 agustus 1961. Sabelun dhedih masjid engak satiyah, lokasi masjid riyah lambeknah riyah taman ben bentang. Nyamah taman bektoh ruah nyamanah taman wihelmina ben bentang Prins Frederik. Masjid istiqlal lakar sengajeh e bangun semmak moso gereja makle melambangkan toleransi se bedeh ning pancasila. Masjid riyah e bangun selama 17 taon. Neng bebe tanaantara masjid moso katedral riyah bedeh terongan se nyambungaghi kaduwek roma ibede riyah.


Samarenah sobhhu tang binih la sibuk e dhepor. Nyamanah la e dhepor, jellas sibuk so urusen nyiap aghi sarapnah kaluarga (lakeh ben anak). Sambih nantos binih aghebey sarapen biasanah tang binih aghebey teh anga' so keddheng ghebey aghenjel tabu' sakaluarga. Pokol satenga 6 pas biasanah sarapen la siap. Sarapen bektoh pagi biasanah simple keng pastenah nyaman (tellor ghuring+tempe+cengi). engko' sakalowarga langsung sarapen bhereng bektoh jiyah kiyah ben ta' loppah ado'a bhereng sabelumah molae ngakan kakanan se badha. Hal nga' reyah se nambeh sarapen sajen nikmat. Cengi se badha sajen nambeh kobessanah sarapen e bektoh gu-lagguh. Kadeng engko' kalap dhele loppaeh nambeh berempah centong. Samarenah ngakan ta' loppah engko' ben sakalowarga ngocak sokkor atas nikmat se badha.